cyanic-selkie/wikianc huggingface dataset:
ലുഡ്‌വിക് ഗ്രോസ്
ഗവേഷണ പ്രവർത്തനങ്ങൾ
ചില ക്യാൻസറുകൾ വൈറസ് മൂലമുണ്ടാകാനുള്ള സാധ്യതയുടെ ഒരു പ്രധാന വക്താവായിരുന്ന ലുഡ്‍വിക് ഗ്രോസ്, മുരിൻ രക്താർബുദത്തിന്റെ വൈറൽ കാരണങ്ങൾക്കായി ഒരു നീണ്ട അന്വേഷണം ആരംഭിച്ചു. ഈ പഠനത്തിനിടയിൽ, അദ്ദേഹം ഗ്രോസ് മുരിൻ രക്താർബുദ വൈറസ് ഇനത്തേയും ഒന്നിലധികം ടിഷ്യു തരങ്ങളിൽ ക്യാൻസറിന് കാരണമാകുന്നതിന്റെ പ്രവണതയാൽ പേരിടപ്പെട്ട ആദ്യത്തെ പോളിയോമാ വൈറസിനെയും വേർതിരിച്ചു.
ജൂലി 2
ദീപക് ശിവദാസനി സംവിധാനം ചെയ്ത് 2017-ൽ പുറത്തിറങ്ങിയ ഒരു ഹിന്ദി ത്രില്ലർ ചലച്ചിത്രമാണ് ജൂലി 2. വിജയ് നായറും ദീപക് ശിവദാസനിയും ചേർന്നാണ് ചിത്രം നിർമ്മിച്ചിരിക്കുന്നത്. റായ് ലക്ഷ്മി നായികയായി അഭിനയിക്കുന്ന ആദ്യത്തെ ബോളിവുഡ് ചലച്ചിത്രമാണിത്. 2004-ൽ പുറത്തിറങ്ങിയ ജൂലി എന്ന ചിത്രത്തിന്റെ രണ്ടാം ഭാഗം എന്ന വിശേഷണത്തോടെയാണ് ചിത്രം പ്രദർശനത്തിനെത്തിയത്. സമീർ റെഡ്ഡി ഛായാഗ്രഹണം നിർവ്വഹിച്ചിരിക്കുന്ന ഈ ചിത്രത്തിലെ ഗാനങ്ങൾക്ക് വിജു ഷാ ആണ് സംഗീതം നൽകിയിരിക്കുന്നത്. 2015 സെപ്റ്റംബറിൽ ജൂലി 2-വിന്റെ ചിത്രീകരണം ആരംഭിച്ചു. മുംബൈ, ഹൈദ്രാബാദ്, ദുബായ് എന്നിവയായിരുന്നു പ്രധാന ലൊക്കേഷനുകൾ. 2016 ഫെബ്രുവരി 14-ന് പ്രണയദിനത്തിൽ ചിത്രത്തിന്റെ ഫസ്റ്റ് ലുക്ക് പോസ്റ്റർ പുറത്തിറക്കി. 2017 നവംബർ 24-ന് ചിത്രം പ്രദർശനത്തിനെത്തി.
നിർമ്മാണം
2004-ൽ പുറത്തിറങ്ങിയ ജൂലി എന്ന ബോളിവുഡ് ചലച്ചിത്രത്തിന്റെ രണ്ടാം ഭാഗമായി ഒരു ചിത്രം നിർമ്മിക്കുവാൻ സംവിധായകൻ ദീപക് ശിവദാസനി തീരുമാനിച്ചിരുന്നു. റായ് ലക്ഷ്മിയെയാണ് ചിത്രത്തിലെ നായികയായി അദ്ദേഹം തിരഞ്ഞെടുത്തത്. റായ് ലക്ഷ്മിയുടെ സിനിമാ ജീവിതത്തിലെ 50-ാമത്തെ ചലച്ചിത്രവും ആദ്യത്തെ ബോളിവുഡ് ചിത്രവുമാണ് ജൂലി 2.
2016 ഫെബ്രുവരി 14-ന് ചിത്രത്തിന്റെ ഫസ്റ്റ് ലുക്ക് പോസ്റ്റർ പുറത്തിറങ്ങി. ഹിന്ദി, തെലുങ്ക്, തമിഴ് ഭാഷകളിൽ ചിത്രം പുറത്തിറങ്ങുമെന്ന് 2016 ഒക്ടോബറിൽ ഒരു അഭിമുഖത്തിനിടെ റായ് ലക്ഷ്മി അറിയിച്ചിരുന്നു.
ആയത്തുള്ള റെസ ഹുസൈനി നസാബ്
ആയത്തുള്ള റെസ ഹുസൈനി നസാബ്(ജനന തീയതി: 1960) ഹാംബർഗ് ഇസ്ലാമിക് സെന്ററിന്റെ ഇമാം ആയിരുന്നു. 2003 മുതൽ, കാനഡ ഷിയ ഫെഡറേഷന്റെ പ്രസിഡന്റാണ്.
പ്രസിദ്ധീകരണങ്ങൾ
ഇസ്ലാമിക ദൈവശാസ്ത്രത്തെക്കുറിച്ച് 215 ലധികം പ്രസിദ്ധീകരണങ്ങളുടെ രചയിതാവാണ് അദ്ദേഹം. ഷിയ പ്രത്യയശാസ്ത്രം, തത്ത്വചിന്ത, നിയമം യുക്തിയും അദ്ദേഹത്തിന്റെ ചില പുസ്തകങ്ങൾ ഇപ്രകാരമാണ്:
സ്ഥാപനങ്ങൾ
കാനഡ, ജർമ്മനി, സ്വിറ്റ്സർലൻഡ് എന്നിവിടങ്ങളിൽ അദ്ദേഹം 20-ലധികം കേന്ദ്രങ്ങൾ സ്ഥാപിച്ചു.
റഫറൻസുകൾ
വർഗ്ഗം:ഇമാമുമാർ
എംപുസ
{{prettyurl/wikidata}ഗ്രീക്ക് പുരാണ സങ്കല്പമനുസരിച്ച്, ഇഷ്ടാനുസാരം രൂപം  മാറ്റാൻ കഴിവുള്ള  ഒരു സ്ത്രീയാണ് }എംപുസ അല്ലെങ്കിൽ എംപൗസ (/ɛmˈpjuːsə/;[1] Ancient Greek: Ἔμπουσα; plural: Ἔμπουσαι Empousai). ഗ്രീക്ക് ദേവത  ഹെക്കറ്റിന്റെ  ആജാഞാനുവർത്തിയായ എംപുസക്ക്   ചെമ്പുകൊണ്ടുള്ള ഒറ്റക്കാലേയുള്ളുവെന്നുമാണ് സങ്കല്പം. മൂന്നാം ശതകം മുതൽ ഏഴാം ശതകം വരെയുള്ള, ലേറ്റ് ആൻറിക്വിറ്റി  എന്നറിയപ്പെടുന്ന  കാലഘട്ടത്തിൽ   എംപൗസായെ  മായാവികഗണത്തിലോ ( ഫാൻറം)  അല്ലെങ്കിൽ  ഭൂതഗണത്തിലോ ( സ്പെക്ട്രർ)  ഉൾപെട്ട ഒരു വിഭാഗമായി വിശേഷിപ്പിച്ചിട്ടുണ്ട്. ലാമിയായും മോർമോലൈകിയേയും പോലെ എംപുസയും യുവാക്കളെ വശീകരിച്ച്  അവരെ  ഭക്ഷിക്കുന്നതായും വർണ്ണിക്കുന്നുണ്ട്.
പുരാതനകാലം
പുരാതന കാലത്തെ എംപൗസയുടെ പ്രാഥമിക സ്രോതസ്സുകൾ അരിസ്റ്റോഫേനസ് നാടകങ്ങളും (ദി ഫ്രോഗ്സ്, എക്ലെസിയാസുസെ)  ഫിലോസ്ട്രാസസിൻറെ   ലൈഫ് ഓഫ് അപ്പോളോനിയസ് ഓഫ് ടിയാനയുമാണ്.
അരിസ്റ്റോഫൻസ്
സുദാസിലും ക്രാറ്റ്‌സ് ഓഫ് മല്ലൂസിലും എംപുസയെ നിർവചിച്ചിരിക്കുന്നത് ആകൃതി മാറ്റാനുള്ള കഴിവുകളുള്ള ഒരു "പൈശാചിക ഫാന്റം" എന്നാണ്. ആയിട്ടാണ്. അങ്ങനെ അരിസ്റ്റോഫന്റെ നാടകങ്ങളിൽ അവൾ വിവിധ മൃഗങ്ങളിൽ നിന്ന് ഒരു സ്ത്രീയായി രൂപം മാറ്റുന്നതായി പറയപ്പെടുന്നു.
എംപുസക്ക്  ഒരു കാലേ ഉള്ളു എന്നാണ്  സങ്കല്പം   ഇത് ചെന്പോ, ഓടോ  അല്ലെങ്കിൽ ഒരു കഴുതയുടേയോ  കാൽ ആവാം. അതുകൊണ്ട്, കഴുതക്കാലി എന്നർഥം വരുന്ന  ഒനോകോൾ (Ὀνοκώλη)  , ഒനോസ്കെലിസ് (Ὀνοσκελίς) എന്ന വിശേഷണങ്ങളാൽ അറിയപ്പെടുന്നു. ഒരു നാടോടി പദോൽപ്പത്തി പ്രകാരം (*έμπούς, *empus: en-, one + pous, foot) എംപുസ എന്ന പദത്തിനർഥം ഒറ്റക്കാലി എന്നാണ്.
അരിസ്റ്റോഫേനസിന്റെ ദ ഫ്രോഗ്‌സ് എന്ന കോമഡിയിൽ, അധോലോകത്തിലേക്കുള്ള വഴിയിൽ ഡയോനിസസിന്റെയും അവന്റെ അടിമയായ സാന്തിയാസിന്റെയും മുന്നിൽ ഒരു എംപുസ പ്രത്യക്ഷപ്പെടുന്നു, എന്നിരുന്നാലും ഇത് തന്റെ യജമാനനെ ഭയപ്പെടുത്താനുള്ള അടിമയുടെ പ്രായോഗിക തമാശയായിരിക്കാം. അങ്ങനെ കാളയായും കോവർകഴുതയായും സുന്ദരിയായ സ്ത്രീയായും നായയായും എംപൗസയെ കണ്ടതായി  സാന്തിയാസ് അവകാശപ്പെടുന്നു. ഈ ജീവിയ്ക്ക് ഒരു പിച്ചള (ചെമ്പ്) കാലും ചാണകത്തിന്റെ മറ്റൊരു കാലും ഉണ്ടായിരുന്നുവെന്നും അടിമ ഉറപ്പിച്ചു പറയുന്നു...
മാർട്ടിൻ ഷോർട്ട്
മാർട്ടിൻ ഹൈറ്റർ ഷോർട്ട് സി എം. (ജനനം മാർച് 26, 1950) കാനഡ- അമേരിക്കക്കാരനായ നടനും ഹാസ്യതാരവും എഴുത്തുകാരനും ഗായകനും നിർമ്മാതാവും ആണ്.. Hഅദ്ദേഹം തന്റെ  SCTV , Saturday Night Live.( ശനിയാഴ്ചരവ് നേരിട്ട്) എന്നീ ടെലിവിഷൻ പരിപാ ടികളിലൂടെ പ്രശസ്തനാണ് അദ്ദേഹം ത്രീ അമിഗൊസ് (. Three Amigos (1986)) ഇന്നർ സ്പേസ് ( Innerspace (1987)) ത്രീ ഫുജിറ്റീവ്സ് ( Three Fugitives (1989))  ഫാദർ ഒഫ് ദ ബ്രൈഡ് ( Father of the Bride (1991),) പ്യുവർ ലക്ക് ( Pure Luck (1991)) ഫാദർ ഒഫ് ദ് ബ്രൈഡ് പാർട്ട്  2 ( Father of the Bride Part II (1995)) മാർസ് അറ്റാക്സ് ( Mars Attacks! (1996)) കാട്ടിൽ നിന്നും കാട്ടിലേക്ക് ( Jungle 2 Jungle (1997)) തുടങ്ങിയ ഹാസ്യ സിനിമകളിൽ അഭിനയിക്കുകയും ജിമ്മി ഗ്ലിക്ക്, എദ് ഗ്രിമ്ലേ തുടങ്ങിയ കഥാപാത്രങ്ങളെ  സൃഷ്ടിക്കുകയും ചെതു ,1999ൽ   ലിട്ടിൽ മി എന്ന പടത്തിലെ പകടനത്തിന്  ടോണി അവാർഡ്  അദ്ദേഹത്തിന് ലഭിച്ചു.
ആദ്യകാല ജീവിതം
ഒണ്ടാരിയോയിലെ ഹാമിൽറ്റൊണിൽ  ഹാമിൽട്ടൺ സിമ്ഫണിയിലെ സംഗീതാധ്യാപികയായിരുന്ന ഒലിവ് ഗ്രേസിന്റെ അഞ്ചുമക്കളിൽ ഇളയവനായിട്ടാണ് ഷോർട്ട് ജനിച്ചത്. , അച്ഛൻ ചാൾസ് പാറ്റ്രിക് ഷോർട്ട്  സ്റ്റെൽകൊ എന്ന കനേഡിയൻ സ്റ്റീൽ കമ്പനിയിലെ  കോ ഓപരേറ്റിവ് എക്സിക്യൂറ്റീവ് ആയിരുന്നു.. അദ്ദേഹവു അദ്ദേഹത്തിന്റെ മക്കളും കത്തോലിക്കരായി. ഷോർട്ടിൻ മൂന്ന് മൂത്ത സഹോദരന്മാരും (ഡേവിദ്, മൈക്കൽ, ബ്രൈൻ) നോറ എന്ന സഹോദരിയും ആണൂള്ളത്.. ഷോർട്ടിന്റെ പിതാവ്  സൗത്ത് അമഘിലെ  ക്രോസ്സ് മാഗ്ലനിൽനിന്നുള്ള ഒരു കത്തോലിക് ദേശാടകൻ ആയിരുന്നു. അദ്ദേഹം സൊഉത് അമേരിക്കയിലേക്ക് ഐരിഷ് സ്വാതന്ത്ര്യസമരത്തോടനുബന്ധിച്ച വന്നതാണ്. . ഷോർട്ടിന്റെ അമ്മക്ക് ഐറിഷ് ആംഗല പാരമ്പര്യമാണുള്ളത്. അവർ അദ്ദേഹത്തിന്റെ ആദ്യകാല സൃഷ്ടികളെ പ്രോത്സാഹിപ്പിച്ചു.S. അദ്ദേഹത്തിന്റെ മൂത്ത് ജ്യേഷ്ഠൻ ഡേവിദ് ഒരു 1962ൽ  കാറപകടത്തിൽ കൊല്ലപ്പെട്ടു. 1968ൽ   ഷോർട്ടിൻ 12 വയസ്സുള്ളപ്പോൾ അമ്മ കാൻസർ മുഖേനയും രണ്ട് വർഷത്തിനുശേഷം ഹൃദയാഘാതത്തെ തുടർന്നും അന്തരിച്ചു. .
ഷോർട്ട് വെസ്റ്റ്ദേൽ സെക്കന്ററി സ്കൂളിൽ പഠിച്ചു. 1971ൽ മെക് മാസ്റ്റർ യൂണിവേഴ്സിറ്റിയിൽനിന്നും സാമൂഹ്യസേവനത്തിലാണ് അദ്ദേഹം ബിരുദം നേടിയത്..
Footnotes
<div class="reflist columns references-column-width" style="-moz-column-width: 30em; -webkit-column-width: 30em; column-width: 30em; list-style-type: decimal;">
വർഗ്ഗം:1950-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടന്മാർ വർഗ്ഗം:ജീവിച്ചിരിക്കുന്ന പ്രമുഖർ
സെൽഫ് പോർട്രെയിറ്റ് (സോഫോനിസ്ബ അംഗുയിസോള)
ഈ ചിത്രം വിയന്നയിലെ ബെൽവെഡെരെ ഗാലറിയിൽ തൂക്കിയിട്ടിരിക്കുന്നതായി രേഖപ്പെടുത്തിയിട്ടുണ്ട്. ആൻഗ്വിസോളയുടെ പേരിലാണ് ഇത് രേഖപ്പെടുത്തിയിരുന്നത്. എന്നാൽ ആദ്യം കരുതിയിരുന്നത്, ഓസ്ട്രിയയിലെ ആർച്ച്ഡ്യൂക്ക്, ഓസ്ട്രിയയിലെ ആർച്ച്ഡ്യൂക്ക് ആൽബർട്ട് VII-നുള്ള അവളുടെ വിവാഹ നിശ്ചയത്തിലെ ഇൻഫന്റ ഇസബെല്ല ക്ലാര യൂജീനിയയുടെ ഛായാചിത്രമായിരുന്നു എന്നാണ്. ഫ്ലാവിയോ കരിയോലിയും ഈ നിഗമനത്തിലെത്തി, എന്നാൽ 1885-ൽ അഡോൾഫോ വെഞ്ചൂരി ഫെറാറയിലെ ഡ്യൂക്ക് എർകോൾ II ഡി എസ്റ്റെയ്ക്ക് 1556 മാർച്ചിൽ ആൻഗ്വിസോളയുടെ പിതാവ് ഡ്യൂക്കിന്റെ മകൾ ലുക്രേസിയയ്ക്കും ക്ലിയോപാട്രയ്ക്കും(മൈക്കലാഞ്ചലോയുടെ ഒരു ഡ്രോയിംഗിന് ശേഷം, ഒരുപക്ഷേ ഇപ്പോൾ കാസ ബ്യൂണറോട്ടിയിലെ ഒരു ഫോളിയോ) വേണ്ടിയുള്ള സ്വന്തം ചിത്രമായ അവളുടെ രണ്ട് പെയിന്റിംഗുകൾക്കൊപ്പം അയച്ച ഒരു കത്ത് ഉദ്ധരിച്ചു. 1603-1604-ൽ കർദിനാൾ അലസ്സാൻഡ്രോ ഡി എസ്റ്റെ തന്റെ ചില ചിത്രങ്ങൾ വിശുദ്ധ റോമൻ ചക്രവർത്തിയായ റുഡോൾഫ് രണ്ടാമന് നൽകിയതായും വെഞ്ചൂരി രേഖപ്പെടുത്തിയിട്ടുണ്ട്. റുഡോൾഫിന് നൽകിയ ചിത്രങ്ങളുടെ ഒരു ഇൻവെന്ററിയും നിലനിൽക്കുന്നില്ലെങ്കിലും, ഈ സ്വന്തം ഛായാചിത്രം അവയിലൊന്നായിരുന്നുവെന്നും മറ്റെല്ലാ കലാചരിത്രകാരന്മാരും ഈ സിദ്ധാന്തം അംഗീകരിക്കുന്നുവെന്നും വെഞ്ചൂരി സിദ്ധാന്തിക്കുന്നു.
അവലംബം
വർഗ്ഗം:സോഫോനിസ്ബ ആൻഗ്വിസോള വരച്ച ഛായാചിത്രങ്ങൾ വർഗ്ഗം:സ്ത്രീകളുടെ ചിത്രങ്ങൾ
മോഹ്സിൻ ബിൻ അഹമ്മദ്
അലിഗർ സർവ്വകലാശാലയിൽ നിന്ന് ഉന്നത വിദ്യാഭ്യാസം നേടിയ മോഹ്സിൻ വിദ്യാഭ്യാസ വകുപ്പിലാണ് ഔദ്യോഗിക ജീവിതം ആരംഭിച്ചത്. ഡെപ്യൂട്ടി ഇൻസ്പെക്ടർ ഓഫ് സ്കൂൾസ്, മലപ്പുറം ഗേൾസ് ഹൈസ്കൂളിന്റെ പ്രധാനാധ്യാപകൻ, മലപ്പുറം ഡി.ഇ.ഒ. എന്നീനിലകളിൽ പ്രവർത്തിച്ചിരുന്ന ഇദ്ദേഹം മുസ്ലീം ലീഗിനെയാണ് നിയമസഭയിൽ പ്രതിനിധീകരിച്ചത്.
അവലംബം
വർഗ്ഗം:1906-ൽ ജനിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:1982-ൽ മരിച്ചവർ വർഗ്ഗം:ഏപ്രിൽ 19-ന് മരിച്ചവർ വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ വർഗ്ഗം:ഉപതിരഞ്ഞെടുപ്പിൽകൂടി നിയമസഭാംഗമായവർ വർഗ്ഗം:രണ്ടാം കേരള നിയമസഭാംഗങ്ങൾ വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
സതീഷ് സി രാഘവൻ
ബാംഗ്ലൂരിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ ഒരു ജൈവരസതന്ത്രപ്രൊഫസർ ആണ് സതീഷ് സി രാഘവൻ. കേരളത്തിലെ കണ്ണൂരിൽ നിന്നുള്ളയാളാണ്. ബയോളജിക്കൽ സയൻസ് വിഭാഗത്തിൽ 2013 ലെ ഇന്ത്യയിലെ പരമോന്നത ശാസ്ത്ര അവാർഡായ ശാസ്ത്ര സാങ്കേതിക വിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം അദ്ദേഹത്തിന് ലഭിച്ചു. ക്യാൻസർ കോശങ്ങളെ ടാർഗെറ്റുചെയ്യാൻ കഴിയുന്ന ഡിഎൻ‌എ റിപ്പയർ ഇൻ‌ഹിബിറ്ററുകളെക്കുറിച്ചുള്ള ഗവേഷണ പ്രവർത്തനങ്ങൾക്കാണ് അദ്ദേഹത്തിന് സമ്മാനം ലഭിച്ചത്. പയ്യന്നൂരിലെ പയ്യന്നൂർ കോളേജിൽ നിന്ന് സുവോളജിയിൽ ബിഎസ്‌സി, കാലിക്കറ്റ് യൂണിവേഴ്‌സിറ്റി സെന്റർ, കാലിക്കറ്റ് യൂണിവേഴ്‌സിറ്റി, എൻ‌ട്രോമോളജി സ്പെഷ്യലൈസേഷൻ, സുവോളജിയിൽ എംഎസ്‌സി എന്നിവയ്ക്കുശേഷം 2000 ൽ വാരണാസി ഇന്ത്യയിലെ ബനാറസ് ഹിന്ദു സർവകലാശാലയിൽ നിന്ന് സുവോളജിയിൽ പിഎച്ച്ഡി നേടി. സതേൺ കാലിഫോർണിയ ലോസ് ഏഞ്ചൽസ് സർവകലാശാലയിൽ 1999 മുതൽ 2006 വരെ പോസ്റ്റ്ഡോക്ടറൽ ഗവേഷണം പൂർത്തിയാക്കി. കാൻസർ ജനിതകശാസ്ത്രം, ജീനോമിക് അസ്ഥിരത, ഡിഎൻഎ നന്നാക്കൽ, പുനഃസംയോജനം എന്നിവയാണ് അദ്ദേഹത്തിന്റെ പ്രധാന ഗവേഷണ താൽപ്പര്യങ്ങൾ.
അവലംബം
വർഗ്ഗം:ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് അദ്ധ്യാപകർ വർഗ്ഗം:ജീവിച്ചിരിക്കുന്ന പ്രമുഖർ
കരാജ്
കരാജ് ഇറാനിലെ അൽബോർസ് പ്രവിശ്യയുടെ തലസ്ഥാനവും ഫലത്തിൽ ടെഹ്‌റാനിലെ ഒരു ഉപഗ്രഹ നഗരവുമാണ്. 2016 ലെ കനേഷുമാരി പ്രകാരം 1.97 ദശലക്ഷത്തോളം ജനസംഖ്യയുള്ള ഈ നഗരം സ്ഥിതിചെയ്യുന്ന കൗണ്ടിയുടെ 1,419ചതുരശ്ര കിലോമീറ്റർ (548 ചതുരശ്ര മൈൽ) പ്രദേശത്തിൻറെ ഭൂരിഭാഗവും പരുക്കൻ പർവതപ്രകൃതിയുള്ളതാണ്. ടെഹ്‌റാൻ, മഷാദ്, ഇസ്ഫഹാൻ എന്നിവയ്ക്ക് ശേഷം ഇറാനിലെ നാലാമത്തെ വലിയ നഗര പ്രദേശമാണ് ഇതിൻറെ നഗരപ്രദേശം. മുൻ സെൻസസ് മുതൽ എഷ്‌റ്റെഹാർഡ് കൗണ്ടിയും ഫാർഡിസ് കൗണ്ടിയും കരാജ് കൗണ്ടിയിൽ നിന്ന് വേർപെടുത്തി.
കരാജിന്റെ ആദ്യകാല രേഖകൾ ബിസി മുപ്പതാം നൂറ്റാണ്ടിലേതാണ്. സഫാവിദ്, ഖ്വജർ രാജവംശങ്ങളുടെ ഭരണത്തിൻ കീഴിൽ വികസിതമായ ഈ നഗരത്തിൽ ആ കാലഘട്ടങ്ങളിലെ നിരവധി ചരിത്രപരമായ കെട്ടിടങ്ങളും സ്മാരകങ്ങളും നിലിനിൽക്കുന്നു. നിരവധി മരങ്ങൾ, നദികൾ, ഹരിത സമതലങ്ങൾ തുടങ്ങിയ പ്രകൃതി വിഭവങ്ങളുടെ ആധിക്യം ഈ നഗരത്തിന് അസാധാരണമായ ഒരു കാലാവസ്ഥ പ്രദാനം ചെയ്യുന്നു. ടെഹ്‌റാൻ നഗരത്തിനുശേഷം, ഇറാനിലെ ഏറ്റവും വലിയ കുടിയേറ്റ സൗഹൃദ നഗരമായ കരാജിന്, ഇക്കാരണത്താൽ "ലിറ്റിൽ ഇറാൻ" എന്ന് വിളിപ്പേര് ലഭിച്ചു.
ചരിത്രം
1810-ൽ, ഖ്വജാർ രാജകുമാരനായിരുന്ന സൊലൈമാൻ മിർസ ഒരു വേനൽക്കാല വിനോദകേന്ദ്രമെന്ന നിലയിൽ കജാർ നഗരത്തിൽ സൊലൈമാനിയേ കൊട്ടാരം നിർമ്മിച്ചു. നാല് ഗോപുരങ്ങളുണ്ടായിരുന്ന കൊട്ടാരം പൂന്തോട്ടങ്ങളാൽ വലയം ചെയ്യപ്പെട്ടിരുന്നതോടൊപ്പം അതിന്റെ സ്വീകരണമുറിയിൽ അബ്ദുള്ള ഖാൻ നഖ്ശബന്ദിയുടെ ഒരു ജോടി പെയിന്റിംഗുകളും പ്രദർശിപ്പിച്ചിരുന്നു. എന്നിരുന്നാലും, 1860-ഓടെ, ഏതാണ്ട് ഉപേക്ഷിക്കപ്പെട്ടതായി കണക്കാക്കിയ കൊട്ടാരം ഈ പ്രദേശത്തെ സഞ്ചാരികളുടെ ഒരു അഭയകേന്ദ്രമെന്ന നിലയിൽ മാത്രമാണ് ഉപയോഗിക്കപ്പെട്ടത്. നാസർ അൽ-ദിൻ ഷാ ഖ്വജറിൻറെ നേതൃത്വത്തിൽ പിന്നീട് ഈ കൊട്ടാരം നവീകരിച്ചു. 1917-ൽ, ടെഹ്‌റാനിലെ മൊസാഫരി കാർഷിക വിദ്യാലയത്തിന് പകരമായി ഒരു കാർഷിക വിദ്യാലയം ഈ സ്ഥലത്ത് സ്ഥാപിച്ചു. പിന്നീട്, ടെഹ്‌റാൻ സർവകലാശാലയുടെ പുതിയ കാർഷിക വൈജ്ഞാനിക വിഭാഗത്തിന് റെസ ഷാ പഹ്‌ലവി ഇത് അനുവദിച്ചു.
1930-കളിൽ, ഗ്രാമത്തിന്റെ തെക്ക് ഭാഗത്ത് 216 ഹെക്ടർ വിസ്തൃതിയുള്ള ഒരു വലിയ വ്യവസായ സമുച്ചയം നിർമ്മിക്കുന്നതിനുള്ള പദ്ധതികൾ വിഭാവനം ചെയ്യപ്പെട്ടു. ഈ "കരാജിലെ വ്യാവസായിക മാതൃകാ നഗരം", ആൽബോർസിൽ നിന്ന് ജലവും ഇന്ധനമെന്ന നിലയിൽ കൽക്കരിയും എളുപ്പത്തിൽ ലഭ്യമാക്കുന്നത് മുതലാക്കിക്കൊണ്ട്, രാജ്യത്ത് നിർമ്മിക്കപ്പെടാവുന്ന ആദ്യത്തെ ഉരുക്ക് വ്യവസായ ശാലകളുടെ സ്ഥലമായിരുന്നു. എന്നിരുന്നാലും, ജർമ്മനിയിൽ നിന്ന് ഇറക്കുമതി ചെയ്ത നിർമ്മാണോപകരണങ്ങൽ ബ്രിട്ടീഷുകാർ സൂയസ് കനാലിൽ വച്ച് പിടിച്ചെടുത്തതൊടെ ആസൂത്രണം ചെയ്യപ്പെട്ട ഈ വ്യവസായ സമുച്ചയം ഒരിക്കലും പ്രാവർത്തികമായില്ല.
അവലംബം
വർഗ്ഗം:ഇറാനിലെ നഗരങ്ങൾ
താജ് ഹോട്ടൽസ്‌ റിസോർട്ട്സ് ആൻഡ്‌ പാലസസ്
ടാറ്റാ ഗ്രൂപ്പ് സ്ഥാപകനായ ജംഷഡ്ജി ടാറ്റ 1903-ൽ സ്ഥാപിച്ചതാണ് മുംബൈയിലെ ഓക്സ്ഫോർഡ് ഹൗസ് ആസ്ഥാനമായി പ്രവർത്തിക്കുന്ന ഹോട്ടൽ, റിസോർട്ട് ശ്രിംഖലയായ താജ് ഗ്രൂപ്പ് എന്ന ബ്രാൻഡിൽ അറിയപ്പെടുന്ന ഇന്ത്യൻ ഹോട്ടൽസ്‌ കമ്പനി ലിമിറ്റഡ് (ഐഎച്സിഎൽ). ഇന്ത്യൻ ഏറ്റവും വലിയ ബിസിനസ്‌ സംരംഭമായ ടാറ്റ ഗ്രൂപ്പിൻറെ ഭാഗമാണ് ഈ കമ്പനി. 2015-ലെ കണക്കനുസരിച്ചു ഇന്ത്യയിലെമ്പാടും 108 ഹോട്ടലുകളും യുകെ, യുഎസ്എ, ആഫ്രിക്ക, മാൽദീവ്സ്, മലേഷ്യ, ഭൂട്ടാൻ, ശ്രിലങ്ക, മിഡിൽ ഈസ്റ്റ് എന്നിവടങ്ങളിലായി 17 ഹോട്ടലുകളുമുണ്ട്. 2010-ൽ 13000 ആളുകൾ ഇതിൽ ജോലി ചെയ്തിരുന്നു. താജ് ഗ്രൂപ്പിൻറെ ഉടമസ്ഥതയിൽ ചില സ്വകാര്യ ദ്വീപുകളും ഉണ്ട്.
ഇൻ 1984, ദി  താജ് ഗ്രൂപ്പ്  അക്ക്വിർഡ് , അണ്ടർ  എ  ലൈസൻസ്  എഗ്രിമെന്റ് , ഏച്ച്  ഓഫ്  ദി  താജ്  വെസ്റ്റ്  ഏൻഡ്  ഇൻ  ബാംഗ്ലൂർ , താജ്  മമര  (നൗ  വിവാന്റ  ബൈ  താജ്  - മമര ) ഇൻ  ചെന്നൈ  ആൻഡ്  സാവോയ്  ഹോട്ടൽ  ഇൻ  ഊട്ടി.
ചരിത്രം
ടാറ്റ ഗ്രൂപ്പ് സ്ഥാപകനായ ജംഷഡ്ജി നുസ്സർവാൻജി ടാറ്റ, 1903 ഡിസംബർ 16-നു അറബിക്കടലിനെ നോക്കിക്കൊണ്ടുള്ള താജ് മഹൽ പാലസ് ഹോട്ടൽ ആരംഭിച്ചു. ഇതായിരുന്ന ആദ്യ താജ് ആസ്തിയും ആദ്യ താജ് ഹോട്ടലും. ഈ ഹോട്ടൽ സ്ഥാപിച്ചതിനു പിന്നിൽ പല തരത്തിലുള്ള കഥകൾ പ്രചരിച്ചിട്ടുണ്ട്. യൂറോപ്പിയൻമാർക്ക് മാത്രം പ്രവേശനമുണ്ടായിരുന്ന മുംബൈ വാട്ട്സൺസ് ഹോട്ടലിൽ പ്രവേശനം നിഷേധിക്കപ്പെട്ട ദുരനുഭവമാണ് അദ്ദേഹത്തെ പുതിയ ഹോട്ടൽ പണിയിക്കാനുള്ള കാരണമായത് എന്നാണ് ഒരു കഥ പറയുന്നത്.
ടാറ്റ ഗ്രൂപ്പിൻറെ സ്ഥാപകനാണ് ജംഷഡ്ജി ടാറ്റ. ഗുജറാത്തിലെ പുരാതന നഗരങ്ങളിലൊന്നായ നവ്‌സാരിയിലാണ്‌ അദ്ദേഹം ജനിച്ചത്. പേർഷ്യയിൽ നിന്നും ഇന്ത്യയിലേക്കുവന്ന പാർസികളുടെ വംശപരമ്പരയാ‍ണ് ടാറ്റ കുടുംബം. ഈ താവഴിയിലെ ഒരു പുരോഹിത കുടുംബം പതിനാറാം നൂറ്റാണ്ടിലാണ് ടാറ്റ എന്ന പേരു സ്വീകരിക്കുന്നത്. പിതാവു നുസ്സർവാൻജി ടാറ്റ, മാതാവ് ജീവൻബായി ടാറ്റ. ഇന്ത്യൻ വ്യവസായത്തിൻറെ പിതാവായി അദ്ദേഹത്തെ കണക്കാക്കപ്പെടുന്നു. വ്യവസായതൽ‌പ്പരനായ നുസ്സർവാൻ‌ജിക്ക് പതിനെട്ടാം വയസ്സിലുണ്ടായ പുത്രനാണ് ഇന്ത്യൻ വ്യവസായ സാ‍മ്രാജ്യത്തിൻറെ അടിത്തറപാകിയ ജംഷഡ്ജി നുസ്സർവാൻ‌ജി ടാറ്റ.
ഹോസ്പിറ്റാലിറ്റി ബ്രാൻഡുകൾ
താജ് ലക്ഷ്വറി, താജ് എക്സോട്ടിക്ക, താജ് സഫരിസ്, വിവാന്ത ബൈ താജ്, ദി ഗേറ്റ് വേ ഹോട്ടൽസ്‌ & റിസോർട്ട്സ്, താജ് ലക്ഷ്വറി റെസിഡൻസസ് എന്നിങ്ങനെയാണ് താജ് ഹോട്ടൽസിൻറെ വിവിധ ബ്രാൻഡുകൾ.
ജംഷഡ്ജി ടാറ്റ
1839 മാർച്ച് 3-നാണ്‌ ജംഷഡ്ജി ജനിച്ചത്. സൂറത്തിനടുത്ത നവസാരിയാണ്‌ ജന്മദേശം. എൽഫിൻസ്റ്റൺ കോളേജിൽ പഠനം തുടങ്ങിയെങ്കിലും പാതിവഴിയിൽ ഉപേക്ഷിച്ച് വ്യാപാര കാര്യങ്ങളിൽ മുഴുകി. 20 വയസ്സുള്ളപ്പോൾ അച്‌ഛൻ നുസ്സർവാൻജിയുടെ ചൈനയുമായുള്ള വ്യാപാരം ഏറ്റെടുത്തു നടത്താൻ ആരംഭിക്കുന്നു. തുടർന്ന് ബ്രിട്ടൻ, ഹോങ്കോങ്ങ് എന്നിവിടങ്ങളിൽ താമസിച്ചു. ബ്രിട്ടീഷ് സൈന്യവുമായി ഉണ്ടാക്കിയ വ്യാപാരക്കരാർ ടാറ്റയ്ക്ക് നേട്ടമായി ഭവിക്കുന്നത് ഈ കാലയളവിലാണ്‌. 1859-ൽ വ്യാപാര ചുമതല അദ്ദേഹത്തിൻറെ നിയന്ത്രണത്തിലായി. 1872-ൽ തന്നെ മുംബെയിൽ അലക്സാന്ദ്രാ മിൽസ് എന്ന നൂൽ കമ്പനി തുടങ്ങി. തുടർന്ന് 1877-ൽ നാഗ്പ്പൂരിൽ എമ്പ്രസ് മിൽ എന്ന തുണീക്കമ്പനി തുടങ്ങി. തൊഴിലാളികൾക്ക് ഏർപ്പെടുത്തി വന്ന ആനുകൂല്യങ്ങൾ ജംഷഡ്ജിയെ വ്യത്യസ്തനായ മുതലാളിയാക്കി. മുംബെയിൽ സ്ഥിരതാമസം തുടങ്ങിയവേളയിൽ ദാദാഭായ് നവറോജി, ഫിറോസ് ഷാ മേത്ത എന്നിവരുമായി സൗഹൃദത്തിലായി. 1883-ൽ മേത്തയോടൊന്നിച്ച് റിപ്പൺ ക്ലബ് എന്ന രാഷ്ട്രീയ സംഘടനയുണ്ടാക്കി. സ്വദേശി പ്രസ്ഥാനവുമായി ബന്ധപ്പെട്ട് സ്വദേശി തുണിമിൽ സ്ഥാപിച്ചത് ജംഷഡ്ജി ടാറ്റയാണ്‌. 1904 മെയ് 19-ന്‌ ജർമ്മനിയിലെ ബാഡ്ന്യൂഹോമിൽ വെച്ചാണ്‌ ജെ. എൻ. ടാറ്റ അന്തരിച്ചത്. ലണ്ടനിലെ ബ്രൂക്ക് വുഡ് ശ്മശാനത്തിൽ അന്ത്യവിശ്രമം കൊള്ളുന്നു.
അവലംബം
വർഗ്ഗം:ഹോട്ടലുകൾ
ആനന്ദ ബുദ്ധൻ
ഗൗതമബുദ്ധന്റെ പത്ത് പ്രധാന ശിഷ്യരിൽ ഒരാൾ ആയിരുന്നു ആനന്ദൻ(Ānanda ബി.സി അഞ്ചാം നൂറ്റാണ്ട് - ബി.സി നാലാം നൂറ്റാണ്ട്). ബുദ്ധന്റെ ശിഷ്യത്വം സ്വീകരിച്ച് ഇരുപത് വർഷത്തോളം കഴിഞ്ഞപ്പോൾ ബുദ്ധന്റെ സ്വകാര്യ പരിചാരകനായി. ആനന്ദനാണ്‌ ബുദ്ധമതക്കാരുടെ പ്രാമാണിക ഗ്രന്ഥങ്ങളായ തിപിടകത്തിലെ സൂത്രപിടകം അഥവാ സുത്തപിടകം( सूत्र पिटक) ക്രോഡീകരിച്ചത്.
ജയിംസ് മൺറോ
അമേരിക്കൻ ഐക്യനാടുകളുടെ അഞ്ചാമത്തെ പ്രസിഡന്റായിരുന്നു ജയിംസ് മൺറോ(ജനനം: 1758 ഏപ്രിൽ 28- മരണം: 1831 ജൂലൈ 04). അമേരിക്കൻ ഐക്യനാടുകളുടെ സ്ഥാപക നേതാക്കളിൽ ഒരാളാണ് ഇദ്ദേഹം. അമേരിക്കൻ പ്രസിഡന്റായ രാജ്യത്തിന്റെ സ്ഥാപക നേതാക്കളിൽ അവസാനത്തെ ആളും വെർജിനിയൻ വാഴ്ചയിൽ നിന്ന് പ്രസിഡന്റായ അവസാനത്തെയാളുമായിരുന്നു ജയിംസ് മൺറോ.
വെർജീനിയയിലെ വെസ്റ്റ്‌മോർലാൻഡ് കൺട്രിയിലെ ഒരു കുടിയേറ്റ കർഷക കുടുംബത്തിൽ ആണ് ജനനം. അമേരിക്കൻ സ്വാതന്ത്ര്യസമരത്തിൽ പങ്കെടുത്തു. 1817 മാർച്ച് മുതൽ 1825 മാർച്ച് വരെ അമേരിക്കൻ പ്രസിഡന്റായി സേവനം അനുഷ്ടിച്ചു. ട്രെൻടൺ യുദ്ധത്തിൽ പങ്കെടുത്ത അദ്ദേഹത്തിന് തോളിന് പരിക്കേറ്റിരുന്നു.
അവലംബം
വർഗ്ഗം:അമേരിക്കൻ പ്രസിഡണ്ടുമാർ
പൊന്മുടി (ചലച്ചിത്രം)
എൻ. ശങ്കരൻ നായർ സംവിധാനം ചെയ്ത് ടി.പി ബാവ നിർമ്മിച്ച 1982-ലെ ഇന്ത്യൻ മലയാളം ഭാഷാ ചിത്രമാണ് പൊൻമുടി. പ്രേം നസീർ, ശാരദ, ദിവ്യ, ശങ്കരാടി എന്നിവരാണ് ചിത്രത്തിലെ അഭിനേതാക്കൾ. ജിതിൻ ശ്യാം ആണ് ചിത്രത്തിന്റെ സ്‌കോർ ഒരുക്കിയിരിക്കുന്നത്.
ശബ്ദട്രാക്ക്
ബാലു കിരിയത്ത്, പെരുമ്പുഴ ഗോപാലകൃഷ്ണൻ എന്നിവരുടെ വരികൾക്ക് ജിതിൻ ശ്യാം ആണ് സംഗീതം പകർന്നിരിക്കുന്നത്.
പുറംകണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1982-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:പ്രേം നസീർ-ശാരദ ജോഡി വർഗ്ഗം:എൻ. ശങ്കരൻ നായർ സംവിധാനം ചെയ്ത ചലച്ചിത്രങ്ങൾ വർഗ്ഗം:വിപിൻദാസ് ഛായാഗ്രഹണം നിർവ്വഹിച്ച ചലച്ചിത്രങ്ങൾ വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ വർഗ്ഗം:കെ.ടി. മുഹമ്മദ് തിരക്കഥയെഴുതിയ ചലച്ചിത്രങ്ങൾ
ഒയപ്പോക്ക് നദി
തെക്കേ അമേരിക്കയിലെ 370 കിലോമീറ്റർ (230 മൈൽ) നീളമുള്ള നദി ആണ് ഒയപ്പോക്ക് നദി.(Fleuve Oyapock ; Rio Oiapoque ) ഈ നദി ഫ്രഞ്ച് ഗയാനക്കും ബ്രസീലിയൻ സംസ്ഥാനമായ അമാപയ്ക്കും ഇടക്ക് അതിർത്തി പങ്കിടുന്നു.
അവലംബം
വർഗ്ഗം:തെക്കേ അമേരിക്കയിലെ നദികൾ
സീതാംശു യശസ്ചന്ദ്ര
ഗുജറാത്തി കവിയും നാടകകൃത്തും സാഹിത്യനിരൂപകനുമാണ് സീതാംശു യശസ്ചന്ദ്ര മേത്ത (ജനനം: 1941). ഇദ്ദേഹത്തിന്റെ ജടായു എന്ന കവിതാ സമാഹാരത്തിന് 1987-ലെ കേന്ദ്ര സാഹിത്യ അക്കാദമി അവാർഡും വഖാർ എന്ന കവിതാസമാഹാരത്തിന് 2017-ലെ സരസ്വതി സമ്മാനവും ലഭിച്ചിട്ടുണ്ട്. 2006-ൽ ഇന്ത്യയിലെ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പത്മശ്രീ നൽകി രാജ്യം ഇദ്ദേഹത്തെ ആദരിച്ചിരുന്നു.
ആദ്യകാല ജീവിതം
1941 ഓഗസ്റ്റ് 18-ന് ഗുജറാത്തിലെ കച്ച് ജില്ലയിലുള്ള ഭുജ് ഗ്രാമത്തിലാണ് സിതാംശു യശശ്ചന്ദ്ര മേത്തയുടെ ജനനം. മുംബൈയിലെ സെന്റ് സേവ്യേഴ്സ് കോളേജിൽ നിന്നു ഗുജറാത്തിയിലും സംസ്കൃതത്തിലും ബി.എ. ബിരുദം നേടിയ സീതാംശു മേത്ത 1965-ൽ ബോംബെ സർവകലാശാലയിലെ ബിരുദാനന്തര ബിരുദപഠനം പൂർത്തിയാക്കി. 1970-ൽ അമേരിക്കയിലെ ഇന്ത്യാന സർവകലാശാലയിലും പഠിച്ചിട്ടുണ്ട്. 1966 മേയ് 8-ന് അഞ്ജനിബെന്നിനെ വിവാഹം കഴിച്ചു. രണ്ടു മക്കളാണ് ഇവർക്കുള്ളത്.
ഔദ്യോഗിക ജീവിതം
1972 മുതൽ 1975 വരെ മിഥിബായ് കോളേജിലും 1983-ൽ മഹോരാജാ സോയാജിറാവു യൂണിവേഴ്സിറ്റി ഓഫ് ബറോഡയിലും ഗുജറാത്തി അധ്യാപകനായി പ്രവർത്തിച്ചു. പിന്നീട് പല സർവകലാശാലകളിലും അധ്യാപകനായിരുന്ന സിതാംശു സൗരാഷ്ട്ര സർവകലാശാലയുടെ വൈസ് ചാൻസലറായും സേവനമനുഷ്ഠിച്ചിട്ടുണ്ട്. 1977-ൽ കേന്ദ്ര സാഹിത്യ അക്കാദമിയുടെ എൻസൈക്ലോപീഡിയ ഓഫ് ഇന്ത്യൻ ലിറ്ററേച്ചർ എന്ന പ്രസിദ്ധീകരണത്തിന്റെ എഡിറ്ററായി നിയമിതനായി.
കൃതികൾ
സിതാംശു മേത്ത പ്രധാനമായും ഗുജറാത്തി ഭാഷയിലാണ് കൃതികൾ എഴുതിയിരുന്നത്. അവയിൽ പലതും ഹിന്ദിയിലേക്കും മറ്റു ഭാഷകളിലേക്കും തർജ്ജമ ചെയ്യപ്പെട്ടിട്ടുണ്ട്. പ്രധാനമായും സർറിയലിസം ശൈലിയിലാണ് സിതാംശു മേത്ത രചനകൾ നിർവ്വഹിച്ചിരുന്നത്. ഒഡീസസ് നു ഹസേലു (1974), ജടായു (1986) and വഖാർ (2008) എന്നിവയാണ് സീതാംശുവിന്റെ പ്രധാന കവിതാസമാഹാരങ്ങൾ. 1978-ൽ മോഹൻ ജൊദാരോ എന്ന കവിതാ സമാഹാരം ഒരു സംസ്കൃത മാസികയിൽ പ്രസിദ്ധീകരിക്കുകയുണ്ടായി. നിരവധി ഇംഗ്ലീഷ് നാടകങ്ങൾ ഗുജറാത്തിയിലേക്കു പരിഭാഷപ്പെടുത്തിയിട്ടുണ്ട്.
പുരസ്കാരങ്ങൾ
ജടായു എന്ന കവിതാ സമാഹാരത്തിനു 1987-ലെ കേന്ദ്ര സാഹിത്യ അക്കാദമി അവാർഡ് ലഭിച്ചു. അതേ വർഷം തന്നെ രഞ്ജിത്രം സുവർണ ചന്ദ്രക് പുരസ്കാരവും ലഭിച്ചു. 2006-ൽ രാജ്യത്തെ ഏറ്റവും ഉയർന്ന നാലാമത്തെ ബഹുമതിയായ പത്മശ്രീ നൽകി ഇദ്ദേഹത്തെ ആദരിച്ചു. മധ്യപ്രദേശ് സർക്കാരിന്റെ രാഷ്ട്രീയ കബീർ സമ്മാൻ (1998) ഗുജറാത്ത് സർക്കാരിന്റെ നാനാലാൽ പുരസ്കാരം എന്നിവ ഉൾപ്പെടെ ധാരാളം പുരസ്കാരങ്ങളും സിതാംശു മേത്ത നേടിയിട്ടുണ്ട്. വഖാർ എന്ന കവിതാ സമാഹാരത്തിന് 2017-ലെ സരസ്വതി സമ്മാനവും ലഭിച്ചു.
പുറം കണ്ണികൾ
വർഗ്ഗം:ഗുജറാത്തി കവികൾ വർഗ്ഗം:സരസ്വതി സമ്മാൻ പുരസ്കാരം നേടിയവർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച ഗുജറാത്തി എഴുത്തുകാർ വർഗ്ഗം:1941-ൽ ജനിച്ചവർ വർഗ്ഗം:ഇന്ത്യൻ നാടകകൃത്തുക്കൾ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:ഇന്ത്യൻ വിവർത്തകർ
പോട്രയിറ്റ് ഓഫ് മാസിമിലിയാനോ II സ്റ്റാമ്പ
ഇറ്റാലിയൻ കലാകാരിയായ സോഫോനിസ്ബ ആൻഗ്വിസോള വരച്ച ഛായാചിത്രമാണ് പോട്രയിറ്റ് ഓഫ് മാസിമിലിയാനോ II സ്റ്റാമ്പ. ഈ ചിത്രം ഇപ്പോൾ യു.എസ്.എ.യിലെ ബാൾട്ടിമോറിലെ വാൾട്ടേഴ്സ് ആർട്ട് മ്യൂസിയത്തിലാണ് സംരക്ഷിച്ചിരിക്കുന്നത്. മൊറോണിയുടെ ദി നൈറ്റ് ഇൻ ബ്ലാക്ക് എന്ന ചിത്രത്തിലെ ശൈലീപരമായ സാമ്യം കാരണം ഈ ചിത്രം മുമ്പ് ജിയോവൻ ബാറ്റിസ്റ്റ മൊറോണിയുടേതാണെന്ന് തെറ്റായി കരുതിയിരുന്നു.
ആൻഗ്വിസോളയുടെ ഏറ്റവും പ്രധാനപ്പെട്ട കമ്മീഷനുകളിൽ ഒന്ന്, അത് സോൺസിനോയിലെ മൂന്നാമത്തെ മാർക്വെസ്, അപ്പോൾ ഒമ്പത് വയസ്സുള്ള മാസിമിലിയാനോ II സ്റ്റാമ്പയെ കാണിക്കുന്നു. 1557-ൽ പിതാവിന്റെ മരണത്തെത്തുടർന്ന് മാസിമിലിയാനോയുടെ പദവിയുടെ അനന്തരാവകാശത്തിന്റെ സ്മരണയ്ക്കായി സ്റ്റാമ്പ കുടുംബം ഈ ഛായാചിത്രം നിയോഗിച്ചു.
അക്കാലത്തെ ലോംബാർഡിയുടെ സ്പാനിഷ് ആധിപത്യം അദ്ദേഹത്തിന്റെ വസ്ത്രധാരണത്തെ വ്യക്തമായി സ്വാധീനിച്ചിട്ടുണ്ട്. കൂടാതെ പെയിന്റിംഗിന്റെ ശൈലിയും അതായത് പ്രഭുക്കന്മാരുടെ നിർവികാരമായ ഇരിപ്പ്, സമ്പത്തിന്റെയും സാമൂഹിക വിജയത്തിന്റെയും പ്രതീകാത്മക ചിഹ്നങ്ങൾ എന്നിവ അക്കാലത്തെ സ്പാനിഷ് പോർട്രെയ്റ്റിസ്റ്റുകളാൽ സ്വാധീനിക്കപ്പെട്ടിട്ടുണ്ട്.
അവലംബം
വർഗ്ഗം:സോഫോനിസ്ബ ആൻഗ്വിസോള വരച്ച ഛായാചിത്രങ്ങൾ വർഗ്ഗം:കുട്ടികളുടെ ചിത്രങ്ങൾ
ആംഫിതിയേറ്റർ ഓഫ് എൽ ജെം
ആംഫിതിയേറ്റർ ഓഫ് എൽ ജെം, ടുണീഷ്യയിലെ എൽ ജെമിൽ സ്ഥിതിചെയ്യുന്ന ഒരു അണ്‌ഡാകാരമുള്ള ഒരു ആംഫിതിയേറ്ററാണ്. 1979 മുതൽ ഇത് യുനെസ്കോ ലോക പൈതൃക സ്ഥലമായി കണക്കാക്കപ്പെടുന്നു.
ജ്യോതിലക്ഷ്മി
എ. വിൻസെന്റ് സംവിധാനംചെയ്ത മുറപ്പെണ്ണിലും എം.ജി.ആർ. നായകനായ പെരിയിടത്ത് പെണ്ണിലും മികച്ച വേഷങ്ങൾ കൈകാര്യം ചെയ്തു.
അവലംബം
വർഗ്ഗം:ചലച്ചിത്ര അഭിനേതാക്കൾ
വിനോദ് സ്കറിയ
ഒരു ഇന്ത്യൻ ഗവേഷകനാണ് ഡോ. വിനോദ് സ്കറിയ എഫ്ആർ‌എസ്ബി (ജനനം: മാർച്ച് 9, 1981). ആദ്യത്തെ ഇന്ത്യൻ ജീനോം സീക്വൻസിംഗിലൂടെയാണ് അദ്ദേഹം കൂടുതൽ അറിയപ്പെടുന്നത്. ആദ്യ ശ്രീലങ്കൻ ജീനോം, ആദ്യ മലേഷ്യൻ ജീനോം വിശകലനം സിക്വൻസിങ്ങിലും സീബ്രഫിഷിന്റെ വൈൽഡ്‌സ്ട്രൈൻ സീക്വെൻസിങ്ങിലും ഇന്ത്യയിലെ പൊതുആരോഗ്യ ജീനോമിക്സിന്റെ ഇൻഡി‌ജെൻ പ്രോഗ്രാമിലും അദ്ദേഹം പ്രധാനിയാണ്.
ചായം പൂശിയ മത്സ്യം
ഈ വിവാദ പ്രക്രിയ സാധാരണയായി മീനുകൾക്ക് തിളക്കമാർന്ന വർണ്ണം ഉണ്ടാക്കാനും ഉപഭോക്താക്കൾക്ക് അവയെ കൂടുതൽ ആകർഷകമായി തോന്നുന്നതിനും വേണ്ടിയാണ് ചെയ്യാറുള്ളത്. ഇങ്ങനെ നൽകുന്ന മത്സ്യത്തിൻറെ നിറം ശാശ്വതമായി നിലനിൽക്കുന്നില്ല. സാധാരണയായി ആറു മുതൽ ഒമ്പത് മാസത്തിനുള്ളിൽ ഈ കൃത്രിമ നിറം മങ്ങിപ്പോകുന്നു.
രീതികൾ
മത്സ്യങ്ങൾക്കു കൃത്രിമ നിറം കൊടുക്കുവാൻ നിരവധി മാർഗ്ഗങ്ങളുണ്ട്.
വിനോദ് സ്കറിയ
ഇപ്പോൾ സി‌എസ്‌ഐ‌ആർ ഇൻസ്റ്റിറ്റ്യൂട്ട് ഓഫ് ജീനോമിക്സ് ആൻഡ് ഇന്റഗ്രേറ്റീവ് ബയോളജിയിലെ ശാസ്ത്രജ്ഞനും ദില്ലിയിലെ ഇന്ദ്രപ്രസ്ഥ ഇൻസ്റ്റിറ്റ്യൂട്ട് ഓഫ് ഇൻഫർമേഷൻ ടെക്നോളജിയിലെ അനുബന്ധ ഫാക്കൽറ്റിയുമാണ്.
ചായം പൂശിയ മത്സ്യം
ചായങ്ങൾ
"ചായം പൂശിയ മത്സം" സൃഷ്ടിക്കുന്നതിനു സാധാരണയായി സ്വീകരിക്കുന്ന രീതി സിറിഞ്ചിലൂടെ ചായം കുത്തിവയ്ക്കുന്നതാണ്. സാധാരണയായി, മത്സ്യങ്ങളെ ഒന്നിലധികം തവണ ഈ പ്രക്രിയക്കു വിധേയമാക്കുന്നു. മത്സ്യത്തെ ഒരു കാസ്റ്റിക് ലായനിയിൽ മുക്കി പുറത്തെടുത്ത് പുറംതൊലി ഉരിക്കുകയും തുടർന്ന് ചായത്തിൽ മുക്കിയെടുക്കുകയും ചെയ്യുന്നു. ഈ രീതി അവലംബിക്കുമ്പോൾ മത്സ്യങ്ങളുടെ മരണനിരക്ക് വളരെ ഉയർന്ന അളവിലാണെന്നു റിപ്പോർട്ട് ചെയ്യപ്പെട്ടിരിക്കുന്നു.
അക്വേറിയം മത്സ്യങ്ങൾക്കായുള്ള അനേകം "നിറം-മെച്ചപ്പെടുത്തൽ" ഭക്ഷണങ്ങൾ നിലവിൽ ഉപഭോക്താവിന് ലഭ്യമാണ്. സാധാരണയായി, ഈ ആഹാരങ്ങളിൽ ബീറ്റ കരോട്ടിൻ പോലെയുള്ള പ്രകൃതിദത്ത ചായങ്ങൾ അടങ്ങിയിരിക്കുന്നതിനാൽ മത്സ്യത്തിന് ദോഷകരമാകാറില്ല. എന്നിരുന്നാലും മറ്റ് ചായം പൂശൽ രീതികളിലേപ്പോലെതന്നെ ഇതു താൽക്കാലിക ഫലം മാത്രം നൽകുന്നവയാണ്. അതേസമയം ദോഷകരമായ ചായങ്ങൾ ചിലപ്പോൾ മൊത്തക്കച്ചവടക്കാർ ഉപയോഗിക്കുന്നതായി ഒരു സ്രോതസ്സ് റിപ്പോർട്ട് ചെയ്യുന്നു.
ലേസർ
കുറഞ്ഞ സാന്ദ്രതയിലുള്ള ലേസറും നിറവും ഉപയോഗിച്ച് മത്സ്യങ്ങളെ ടാറ്റു ചെയ്യുന്ന ഒരു രീതി ഫിഷറീസ് ശാസ്ത്രജ്ഞന്മാർ വികസിപ്പിച്ചെടുക്കുകയും ഈ പ്രക്രിയ ഇപ്പോൾ അലങ്കാര മത്സ്യങ്ങളിൽ പ്രയോഗിക്കപ്പെടുകയും ചെയ്യുന്നു.
വിനോദ് സ്കറിയ
ആരോഗ്യസംരക്ഷണത്തിനും പൊതുജനാരോഗ്യ ആപ്ലിക്കേഷനുകൾക്കുമായി വാണിജ്യപരമായി ലാഭകരമാകുന്ന നിരവധി സാങ്കേതികവിദ്യകളിലേക്കും അദ്ദേഹത്തിന്റെ ഗവേഷണം സംഭാവന നൽകിയിട്ടുണ്ട്. മൈറ്റോകോൺ‌ഡ്രിയൽ ജനിതകരോഗങ്ങൾ വേഗത്തിലും കൃത്യമായും രോഗനിർണയം നടത്തുന്നതിനും സ്ക്രീനിംഗ് ചെയ്യുന്നതിനുമുള്ള ഒരു രീതി ഇതിൽ ഉൾപ്പെടുന്നു.
ചായം പൂശിയ മത്സ്യം
അവലംബം
വർഗ്ഗം:അലങ്കാരമത്സ്യങ്ങൾ
വിനോദ് സ്കറിയ
ആദ്യകാലജീവിതം
1981 ൽ ടാൻസാനിയയിലാണ് സ്കറിയ ജനിച്ചത്. ഇന്ത്യയിലെ കോഴിക്കോട് സിൽവർ ഹിൽസ് പബ്ലിക് സ്കൂളിലാണ് അദ്ദേഹം സ്കൂൾ വിദ്യാഭ്യാസം നടത്തിയത്. ദേവഗിരി സെന്റ് ജോസഫ്സ് കോളേജിൽ പ്രീ-ഡിഗ്രി കോഴ്‌സിന് പഠിച്ച അദ്ദേഹം കാലിക്കട്ട് മെഡിക്കൽ കോളേജിൽ നിന്ന് ബയോകെമിസ്ട്രി, ഫിസിയോളജി എന്നിവയിൽ സ്വർണ്ണ മെഡലുകൾ നേടി വൈദ്യശാസ്ത്രത്തിലും ശസ്ത്രക്രിയയിലും ബിരുദപഠനം പൂർത്തിയാക്കി. കോഴിക്കോട് പെയിൻ ആൻഡ് പാലിയേറ്റീവ് കെയർ സൊസൈറ്റിയിൽ ഇൻഫർമേഷൻ ടെക്നോളജിയുടെ കൺസൾട്ടന്റായി പ്രവർത്തിച്ചു. പിന്നീട് ന്യൂഡൽഹിയിലെ സി‌എസ്‌ഐ‌ആർ ഇൻസ്റ്റിറ്റ്യൂട്ട് ഓഫ് ജീനോമിക്സ് ആൻഡ് ഇന്റഗ്രേറ്റീവ് ബയോളജിയിൽ ചേർന്നു. അവിടെ ഗവേഷകനായി ഔദ്യോഗികജീവിതം ആരംഭിച്ചു.
ഗവേഷണം
ഇൻറർനെറ്റിലെ മെഡിക്കൽ എത്തിക്സ്, ആരോഗ്യ വിവരങ്ങൾ എന്നീ മേഖലകളിൽ കാലിക്കറ്റ് മെഡിക്കൽ കോളേജിൽ സ്കറിയ തന്റെ ഗവേഷണ ജീവിതം ആരംഭിച്ചു. 2005 ൽ സി‌എസ്‌ഐ‌ആർ ഇൻസ്റ്റിറ്റ്യൂട്ട് ഓഫ് ജീനോമിക്സ് ആൻഡ് ഇന്റഗ്രേറ്റീവ് ബയോളജിയിൽ ചേർന്നതിനുശേഷം അദ്ദേഹം കമ്പ്യൂട്ടേഷണൽ ബയോളജി, ജീനോം ഇൻഫോർമാറ്റിക്സ് എന്നിവയിലേക്ക് മാറി. എച്ച് ഐ വി വൈറസിനെ ലക്ഷ്യമിടുന്ന മനുഷ്യ മൈക്രോ ആർ‌എൻ‌എയുടെ തിരിച്ചറിയൽ അദ്ദേഹത്തിന്റെ ശ്രദ്ധേയമായ ഗവേഷണങ്ങളിൽ ഉൾപ്പെടുന്നു. 2009-ൽ അദ്ദേഹവും തന്റെ സഹപ്രവർത്തകരും ജീനോമിക്സ് ഇൻസ്റ്റിറ്റ്യൂട്ട് ഇൻടഗ്രേററീവ് ബയോളജി എന്ന വന്യ-തര സ്ട്രൈൻ എന്ന സിക്വൻസിങ് പ്രഖ്യാപിച്ചതുകൂടാതെ സീബ്രഫിഷ് കൂടാതെ ഇന്ത്യയിൽ നിന്നുള്ള ആദ്യത്തെ ഹ്യൂമൻ ജീനോം എന്ന സിക്വൻസിങ് നടത്തി. ടിബി ജീനോമിന്റെ മാപ്പിംഗിലൂടെ ജീനോം വ്യാഖ്യാനത്തിനായി സോഷ്യൽ വെബ് ഉപയോഗിക്കുന്നതിനും അദ്ദേഹം തുടക്കമിട്ടു. ആൻ‌ടാഗോമിർ‌സൈമുകൾ‌ (antagomirzymes) എന്ന് വിളിക്കപ്പെടുന്ന എം‌ആർ‌എൻ‌എയ്‌ക്കായി സ്കറിയയും സഹപ്രവർത്തകരും എൻസൈം സൈലൻസറുകൾ കണ്ടെത്തി രൂപകൽപ്പന ചെയ്‌തു. അവഗണിക്കപ്പെട്ട രോഗങ്ങൾക്കുള്ള സങ്കീർണ്ണമായ ഔഷധങ്ങൾ കണ്ടെത്തൽ പ്രശ്നങ്ങൾ പരിഹരിക്കുന്നതിന് സോഷ്യൽ വെബ്, ക്ലൗഡ് കമ്പ്യൂട്ടിംഗ്, വിദ്യാർത്ഥികൾ എന്നിവയുടെ ഉപയോഗത്തിനും അദ്ദേഹത്തിന്റെ സംഘം തുടക്കമിട്ടു. , ഓപ്പൺപിജിഎക്സ് (OpenPGx) എന്നിവയിലൂടെ വ്യക്തിഗത ജീനോമിക്സ് ജനപ്രിയമാക്കുന്നതിലും ഡോ. സ്കറിയ പങ്കുവഹിച്ചു.
ദക്ഷിണാഫ്രിക്കയിലെ പ്രവിശ്യകൾ
ഭരണസൗകര്യാർത്ഥം ദക്ഷിണാഫ്രിക്കയെ 9 പ്രവിശ്യകളായി വിഭജിച്ചിരിക്കുന്നു. (diporofense; diprovense; diprofense; provinsies; izifundazwe; iimfunda; amaphondo; tifundza; mavunḓu; swifundzankulu). 1994ലെ പൊതു തിരഞ്ഞെടുപ്പ് ദിനത്തിലെ സായാഹ്നത്തിൽ, ബന്ദുസ്റ്റാൻ എന്നറിയപ്പെട്ടിരുന്ന ഭരണപ്രദേശങ്ങൾ, പുനഃക്രമീകരിക്കുകയും, നിലവിലുള്ള നാല് പ്രവിശ്യകൾ വിഭജിച്ച് 9 പ്രവിശ്യകളായി പുനഃസംഘടിപ്പിക്കുകയും ചെയ്തു. പിന്നീടുവന്ന ഭരണഘടനാ ഭേദഗതികൾ പ്രകാരം ഈ പ്രവിശ്യകളുടെ അതിർത്തികളിൽ ചില പുനഃക്രമീകരണങ്ങൾ വന്നിട്ടുണ്ട്.
വിനോദ് സ്കറിയ
ഗവേഷണം
2009 ലെ ആദ്യത്തെ ഇന്ത്യൻ ജീനോമിന്റെ തുടർച്ചയോടെ അദ്ദേഹത്തിന്റെ ഗവേഷണം 2009 ൽ ക്ലിനിക്കൽ ജീനോമിക്സിലേക്ക് മാറി. സഹപ്രവർത്തകനോടൊപ്പം വർഷങ്ങളായി, ശ്രീധർ ശിവസുബ്ബു ക്ലിനിക്കൽ ജീനോമിക്സ് മേഖലയിൽ ഒരു വലിയ ഗവേഷണ ശൃംഖല സൃഷ്ടിച്ചു. ഇന്ത്യയിലെ ജനിതകരോഗങ്ങളുടെ തന്മാത്രാ അടിസ്ഥാനം മനസിലാക്കാൻ ജീനോമിക് ഉപകരണങ്ങൾ ഉപയോഗിക്കുന്നതും താങ്ങാവുന്നതും ആക്സസ് ചെയ്യാവുന്നതുമായ ജനിതക പരിശോധനകൾ വികസിപ്പിക്കുന്നതിന് ഈ വിജ്ഞാന കേന്ദ്രം ഉപയോഗിക്കുന്നതിലാണ് ശ്രദ്ധ കേന്ദ്രീകരിച്ചിരിക്കുന്നത്. ഇന്ത്യയിൽ പാരമ്പര്യമായി ലഭിച്ച പല രോഗങ്ങളുടെയും ജനിതക അടിത്തറ കണ്ടെത്താൻ ഈ സംരംഭം സഹായിച്ചു
ദക്ഷിണാഫ്രിക്കയിലെ പ്രവിശ്യകൾ
പ്രവിശ്യകൾ
Footnotes:
വിനോദ് സ്കറിയ
ഗവേഷണം
അന്താരാഷ്ട്ര ജേണലുകളിൽ 150 ലധികം പ്രബന്ധങ്ങൾ അദ്ദേഹം പ്രസിദ്ധീകരിച്ചു. പ്ലോസ് വൺ, പിയർജെ, ഇന്റർനാഷണൽ ജേണൽ ഓഫ് റുമാറ്റിക് ഡിസീസസ്, ജേണൽ ഓഫ് ട്രാൻസ്ലേഷൻ മെഡിസിൻ എന്നിവയുൾപ്പെടെ നിരവധി പ്രശസ്ത ഇന്റർനാഷണൽ ജേണലുകളുടെ എഡിറ്റോറിയൽ ബോർഡ് അംഗം കൂടിയാണ് അദ്ദേഹം. അക്കാദമി ഓഫ് സയന്റിഫിക് ആൻഡ് ഇന്നൊവേറ്റീവ് റിസർച്ചിന്റെ (AcSIR) സെനറ്റ് അംഗമായിരുന്നു.
അംഗീകാരങ്ങൾ
ജീനോമിക് ഡാറ്റ വിശകലനം ചെയ്യുന്നതിനായി കമ്പ്യൂട്ടേഷണൽ ഉപകരണങ്ങൾ വികസിപ്പിച്ചതിന് ബയോളജിക്കൽ സയൻസസിനുള്ള സി‌എസ്‌ഐആർ യംഗ് സയന്റിസ്റ്റ് അവാർഡ് 2012 സെപ്റ്റംബറിൽ ഇന്ത്യൻ പ്രധാനമന്ത്രി അദ്ദേഹത്തിന് നൽകി.
അദ്ദേഹം ഒരു Kavli Frontiers of Science Fellow of the US National Academy of Sciences ആണ്, ബയോളജി റോയൽ സൊസൈറ്റിയുടെ തിരഞ്ഞെടുക്കപ്പെട്ട ഫെലോയും ആണ്.
പ്രിസിഷൻ മെഡിസിൻ, ഫാർമകോജെനോമിക്സ്
ഫാർമകോജെനെറ്റിക്സിനെ പരാമർശിച്ച് പ്രിസിഷൻ മെഡിസിനായുള്ള ജീനോം-സ്കെയിൽ ഡാറ്റയിൽ അദ്ദേഹം പ്രാവീണ്യം നേടി. ഫാർമകോജെനെറ്റിക് മാപ്പുകൾ ആവിഷ്കരിക്കുന്നതിന് വ്യക്തിഗത ജീനോം ഡാറ്റയെ വ്യവസ്ഥാപിതമായി വിശകലനം ചെയ്യാൻ കഴിഞ്ഞ പയനിയർമാരിൽ ഒരാളായിരുന്നു അദ്ദേഹം. ജനസംഖ്യാ നിർദ്ദിഷ്ട ജീനോം സ്കെയിൽ ഡാറ്റയെക്കുറിച്ചുള്ള അദ്ദേഹത്തിന്റെ ഗവേഷണം മലേഷ്യയുടെയും ഖത്തറിന്റെയും പ്രാരംഭ pharmacoepigenetic മാപ്പുകളിലൊന്ന് നൽകി.
അപൂർവ രോഗങ്ങൾ മനസ്സിലാക്കുന്നതിനുള്ള ജീനോമിക്സ് ഇന്ത്യ അലയൻസ് നെറ്റ്‌വർക്ക് (GUaRDIAN)
പുതിയ വകഭേദങ്ങൾ കണ്ടെത്തുന്നതുൾപ്പെടെ ഇന്ത്യയിലെ അപൂർവ ജനിതക രോഗങ്ങൾ കണ്ടെത്തുന്നതിനും പരിഹരിക്കുന്നതിനുമായി ജീനോമിക്സ് പ്രയോഗിക്കുന്നതിന് സ്കറിയ തുടക്കമിടുന്നു. അദ്ദേഹം തന്റെ സഹപ്രവർത്തകനായ ശ്രീധർ ശിവസുബ്ബുക്കൊപ്പം ഒരു ദേശീയ ശൃംഖല (ഗ്വാർഡിയൻ) സ്ഥാപിച്ചു, അപൂർവ രോഗ ജീനോമിക്സിൽ പ്രവർത്തിക്കുന്ന ക്ലിനിക്കുകളുടെയും ഗവേഷകരുടെയും. ക്ലിനിക്കുകൾക്കായി എക്സോം സീക്വൻസിംഗിനെക്കുറിച്ചും വിശകലനത്തെക്കുറിച്ചും ഒരു ഹാൻഡ്‌ബുക്ക് അദ്ദേഹം രചിച്ചു. 70-ലധികം മെഡിക്കൽ, ഗവേഷണ കേന്ദ്രങ്ങളിൽ നിന്നുള്ള 250-ലധികം ക്ലിനിക്കുകളും ഗവേഷകരും ഗ്വാർഡിയൻ കൺസോർഷ്യത്തിൽ ഉൾപ്പെടുന്നു, ഇത് അപൂർവ ജനിതക രോഗങ്ങളുടെ മേഖലയിൽ പ്രവർത്തിക്കുന്ന ഇന്ത്യയിലെ ഏറ്റവും വലിയ ക്ലിനിക്കൽ ജീനോമിക്സ് ഗവേഷണ ശൃംഖലകളിലൊന്നാണ്. അപൂർവ ജനിതക രോഗങ്ങളുമായി ബന്ധപ്പെട്ട വകഭേദങ്ങൾ മനസിലാക്കുന്നതിനും അവ തടയുന്നതിനും ഗവേഷണശൃംഖല വളരെ വിജയിച്ചു.
പൊതുജനാരോഗ്യത്തിനായുള്ള പോപ്പുലേഷൻ ജീനോമിക്സിനെക്കുറിച്ചുള്ള ഇൻഡിജെൻ പ്രോഗ്രാം
ആയിരത്തിലധികം ഇന്ത്യൻ വ്യക്തികളെ ക്രമീകരിച്ച് രാജ്യത്തിന്റെ ജനിതക വൈവിധ്യം മനസിലാക്കാൻ ആരംഭിക്കുന്നതിനായി 2019 ൽ ജനസംഖ്യയെക്കുറിച്ചുള്ള ഇൻഡിജെൻ പ്രോഗ്രാം ഇൻഡിജന്റെ ഫലങ്ങളിൽ അപൂർവ ജനിതക രോഗങ്ങൾ വേഗത്തിലും കാര്യക്ഷമമായും നിർണ്ണയിക്കുന്നത് ഉൾപ്പെടെ നിരവധി മേഖലകളിൽ പ്രയോഗങ്ങളുണ്ടാകും, കേന്ദ്ര ശാസ്ത്രമന്ത്രി ഹർഷ് വർധൻ പറഞ്ഞു. വിവിധ വ്യാവസായിക പങ്കാളികളുമായി ചേർന്ന് പ്രവർത്തിക്കുന്നതിലൂടെ ഇന്ത്യയിലെ വാണിജ്യപരമായ പൊരുത്തപ്പെടുത്തലും ജീനോമിക്സ് പ്രയോഗവും പ്രോഗ്രാം ത്വരിതപ്പെടുത്തി. പ്രോഗ്രാമിൽ നിന്നുള്ള സംഗ്രഹ ഡാറ്റ ഗവേഷകർക്കും ക്ലിനിക്കുകൾക്കും ലഭ്യമാണ്.
അറബ്, മിഡിൽ ഈസ്റ്റേൺ പോപ്പുലേഷന്റെ ജീനോമിക്സ്
അറബ്, മിഡിൽ ഈസ്റ്റേൺ ജനസംഖ്യയിൽ നിന്നുള്ള ജീനോമിക് ഡാറ്റയുടെ വിശകലനത്തിന് വിനോദ് തുടക്കമിടുന്നു. ഖത്തറിലെ ഫാർമകോജെനെറ്റിക്സിന്റെ ജനിതക ഭൂപ്രകൃതി മനസ്സിലാക്കുന്നതിന് അദ്ദേഹത്തിന്റെ ലാബ് സംഭാവന നൽകി. ഫാമിലിയൽ മെഡിറ്ററേനിയൻ പനി (amilial Mediterranean Fever )ഉൾപ്പെടെ ഈ പ്രദേശത്ത് പ്രചാരത്തിലുള്ള രോഗങ്ങളുടെ ജനിതക എപ്പിഡെമോളജി മനസിലാക്കാൻ മുഴുവൻ ജീനോം ഡാറ്റയും ഉപയോഗിക്കുന്നതിന് അദ്ദേഹം തുടക്കമിട്ടു.
അറബ് ജനതയ്‌ക്കായി ഏറ്റവും വലുതും സമഗ്രവുമായ ഓൺലൈൻ ഫ്രീക്വൻസി റിസോഴ്‌സുകളിൽ ഒന്ന് അദ്ദേഹത്തിന്റെ ലാബ് സൃഷ്ടിച്ചു. ഈ ഡാറ്റാബേസ് alleles for Middle East and North Africa (al mena) അൽ മെന 26 ദശലക്ഷത്തിലധികം വേരിയന്റുകളെക്കുറിച്ചുള്ള വിവരങ്ങൾ നൽകുന്നു, ഈ പ്രദേശത്തെ നിരവധി ജീനോം, എക്സോം ഡാറ്റാസെറ്റുകൾ സൂചികയിലാക്കുന്നു. മേഖലയിലെ ഒന്നിലധികം ഗവേഷകരുമായി സഹകരിച്ച് അറബ് ജനസംഖ്യയിൽ രോഗവ്യതിയാനങ്ങൾക്കായി സമഗ്രമായ ഒരു വിഭവം സൃഷ്ടിക്കുന്നതിനും അദ്ദേഹം തുടക്കമിടുന്നു.
അപ്റൂഗ്
ഫ്രഞ്ച് ഗയാനയിലെ ഒരു പ്രധാന നദിയാണ് അപ്റൂഗ് .(or Apuruaque in Tupi) ഈ നദി ഒയപ്പോക്ക് നദിയ്ക്ക് സമാന്തരമായി പോയിൻറെ ബെഹാഗ്യു മുനമ്പിൽ തുമുക് ഹമാക് പർവതനിരകൾ മുതൽ അറ്റ്ലാന്റിക് സമുദ്രത്തിലേക്ക് വടക്കോട്ട് സഞ്ചരിക്കുന്നു. അപ്റൂഗ് പാലം റെജിനയുടെ തെക്കുഭാഗത്തെ 2 കിലോമീറ്റർ (1.2 മൈൽ) ആണ്.
അവലംബം
വർഗ്ഗം:തെക്കേ അമേരിക്കയിലെ നദികൾ
സുല്ലൂർപേട്ട
ആന്ധ്രാപ്രദേശിലെ നെല്ലൂർ ജില്ലയിൽ സ്ഥിതിചെയ്യുന്ന സ്ഥലമാണ് സുല്ലൂർപേട്ട. സതീഷ് ധവാൻ സെന്ററിലേയ്ക്കുള്ള പ്രധാന പാത കടന്നുപോകുന്നത് സുല്ലൂർപേട്ടയിലൂടെയാണ്.
അർമീനിയൻ ഭാഷ
അർമേനിയൻ ജനത സംസാരിക്കുന്ന ഇന്തോ യൂറോപ്യൻ ഭാഷാവിഭാഗത്തിൽ പെടുന്ന ഭാഷയാണ് അർമേനിയൻ ഭാഷ (հայերեն hayeren). അർമേനിയയിലെയും സ്വയം പ്രഖ്യാപിത നഗോർണോ കാരബാഖ് റിപ്പബ്ലിക്കിലെയും ഔദ്യോഗിക ഭാഷയാണിത്. അർമേനിയൻ പർവതപ്രദേശങ്ങളിൽ ഈ ഭാഷ കാലങ്ങളായി സംസാരിക്കപ്പെട്ടിരുന്നു. അർമേനിയൻ ഡയ്സ്പെറയും ഈ ഭാഷ സംസാരിക്കുന്നുണ്ട്. ഇന്തോ യൂറോപ്യൻ കുടുംബത്തിനകത്തുള്ള വ്യതിരിക്തമായ ശബ്ദവികാസം കാരണം ഇത് ഭാഷാശാസ്ത്രജ്ഞരുടെ ശ്രദ്ധയാകർഷി‌ച്ചിട്ടുണ്ട്.
അർമേനിയൻ ഭാഷയ്ക്ക് സ്വന്തമായ ലിപിയുണ്ട്. എ.ഡി. 405–6 കാലത്ത് മെസ്രോപ് മഷ്ടോട്സ് എന്ന ഭാഷാശാസ്ത്രജ്ഞനായ പാതിരിയാണ് ഇതിന് രൂപം കൊടുത്തത്.
ഇന്തോ യൂറോപ്യൻ കുടുംബത്തിലെ ഒരു സ്വതന്ത്ര ശാഖയായാണ് ഭാഷാശാസ്ത്രജ്ഞർ അർമേനിയൻ ഭാഷയെ കണക്കാക്കുന്നത്.
ബി.സി. രണ്ടാം നൂറ്റാണ്ടോടെ തന്നെ അർമേനിയ ഒരു ഭാഷ മാത്രം സംസാരിക്കുന്ന രാജ്യമായി മാറിയിരുന്നു. നിലവിലുള്ള ഏറ്റവും പഴയ ഗ്രന്ഥം അഞ്ചാം നൂറ്റാണ്ടിലെ ഒരു ബൈബിൾ പരിഭാഷയാണ്. പടിഞ്ഞാറൻ മിഡിൽ ഇറാനിയൻ ഭാഷകൾ (പ്രത്യേകിച്ച് പാർത്ഥിയൻ) അർമേനിയൻ ഭാഷയിലേയ്ക്ക് ധാരാളം വാക്കുകൾ സംഭാവന ചെയ്തിട്ടുണ്ട്. ഗ്രീക്ക്, ലാറ്റിൻ, ഓൾഡ് ഫ്രഞ്ച്, പേർഷ്യൻ, അറബിക്, ടർക്കിഷ് തുടങ്ങിയ ഭാഷകളിൽ നിന്നും ചരിത്രത്തിൽ പല ഘട്ടങ്ങളിലായി അർമേനിയൻ ഭാഷ വാക്കുകൾ കടം കൊണ്ടിട്ടുണ്ട്. കിഴക്കൻ അർമേനിയൻ, പടിഞ്ഞാറൻ അർമേനിയൻ എന്നിങ്ങനെ രണ്ട് വ്യത്യസ്ത രൂപങ്ങൾ ഈ ഭാഷയ്ക്കുണ്ട്. പ്രാദേശിക ഭേദങ്ങൾ മിക്കവയും മറ്റുള്ളവർക്കും മനസ്സിലാക്കാനെളുപ്പമായവയാണ്.
അന്യം നിന്നുപോയ ലൊമാവ്രൻ ഭാഷ റോമാനി ഭാഷാസ്വാധീനമുള്ളതും (വാക്കുകൾ മിക്കതും റോമാനിയിൽ നിന്ന് കടം കൊണ്ടവയാണ്) അർമേനിയൻ വ്യാകരണം ഉപയോഗിക്കുന്നതുമായ ഒരു വകഭേദമാണ്.
പുറത്തേയ്ക്കുള്ള കണ്ണികൾ
അർമേനിയൻ ഭാഷയിലെ ഓൺലൈൻ ഡിക്ഷണറികൾ
വർഗ്ഗം:അർമേനിയൻ ഭാഷകൾ വർഗ്ഗം:അർമേനിയയിലെ ഭാഷകൾ വർഗ്ഗം:റഷ്യയിലെ ഭാഷകൾ വർഗ്ഗം:തുർക്കിയിലെ ഭാഷകൾ വർഗ്ഗം:ലെബനാനിലെ ഭാഷകൾ വർഗ്ഗം:അസർബയ്ജാനിലെ ഭാഷകൾ വർഗ്ഗം:ജോർജിയയിലെ (രാജ്യം) ഭാഷകൾ വർഗ്ഗം:സൈപ്രസിലെ ഭാഷകൾ‌ വർഗ്ഗം:കൊക്കേഷ്യയിലെ ഭാഷകൾ
കരിമഞ്ചാവ
കരിമഞ്ചാവ ദ്വീപുകൾ, അഥവാ കരിമഞ്ചാവ ദ്വീപുകൾ ഇന്തോനേഷ്യയിൽ ജാവാ കടലിൽ, ജെപ്പാരയ്ക്ക് 80 കിലോമീറ്റർ വടക്കുപടിഞ്ഞാറായി സ്ഥിതിചെയ്യുന്ന 27 ദ്വീപുകളുടെ ഒരു ശൃംഖലയാണ്. ഇവയുടെ ആകെ ഭൂവിസ്തൃതി ഏകദേശം 78 ചതുരശ്ര കിലോമീറ്ററാണ്. പ്രധാന ദ്വീപായ കരിമണും (2,700 ഹെക്ടർ) രണ്ടാമത്തെ വലിയ വലിയ ദ്വീപ് കെമുജാനുമാണ് (1,400 ഹെക്ടർ).
2011-ലെ കണക്കുകൾ പ്രകാരം ഈ ദ്വീപസമൂഹത്തിലെ അഞ്ചു ദ്വീപുകളിലായി ഏകദേശം 9,000 അധിവാസികളുണ്ടായിരുന്നു. ജനസംഖ്യയിൽ ഭൂരിപക്ഷവും ജാവനീസ് ആണ്. ബുഗീസ്, മദുറീസ് നിവാസികൾ വസിക്കുന്ന ചെറു പ്രദേശങ്ങളുമുണ്ട്. ജാവനീസുകൾ ലിങ്വ ഫ്രാങ്കാ സംസാര മാദ്ധ്യമമായി സ്വീകരിച്ചിട്ടുള്ള ജാവ യിൽനിന്നകലെയുള്ള ഈ ദ്വീപുകളിൽ ജാവനീസ് സംസ്കാരമാണ് വ്യാപകമായിട്ടുള്ളത്. ദ്വീപുകളിൽ ഇരുപത്തിരണ്ട് എണ്ണം 2001 ൽ കരിമഞ്ചാവ ദേശീയോദ്യാനമെന്ന പേരിൽ മറൈൻ കരുതൽ മേഖലയായി പ്രഖ്യാപിക്കപ്പെട്ടു. അഞ്ചിലധികം ദ്വീപുകൾ ഇന്തോനേഷ്യൻ നാവിക സേനയുടെ നിയന്ത്രണത്തിലോ സ്വകാര്യ ഉടമസ്ഥതിയിലോ ആണ്.
സെമരാങ്, സുരാബായ എന്നിവിടങ്ങളിലേക്ക് ഷെഡ്യൂൾഡ് എയർലൈൻസ് സേവനം ലഭ്യമാക്കുന്ന ദേവദാരു എയർപോർട്ടാണ് ഈ ദ്വീപസമൂഹങ്ങൾക്ക് വ്യോമസേവനം നൽകുന്നത്.
അവലംബം
വർഗ്ഗം:ഇന്തോനേഷ്യയിലെ ദ്വീപസമൂഹങ്ങൾ
നായാട്ടുവിധി ഗ്രന്ഥവരി
പണ്ടുതൊട്ട് കേരളത്തിൽ നിലനിന്നിരുന്ന നായാട്ടിനേയും നായാട്ടിലെ ആചാരങ്ങളെയും നായാട്ടു വിളിയെയും കുറിച്ചു പ്രതിപാദിക്കുന്ന പുരാരേഖയാണ് നായാട്ടുവിധി ഗ്രന്ഥവരി. ഇത് താളിയോല ഗ്രന്ഥരൂപത്തിൽ സൂക്ഷിക്കപ്പെട്ടിരിക്കുന്നു.
ഗ്രന്ഥവരിയുടെ പശ്ചാത്തലം
മലനാട്ടിൽ മദ്ധ്യകാലത്തു നിലവിലിരുന്ന നായാട്ടിനെക്കുറിച്ചുള്ള സമഗ്രവിവരണമാണിത്. വനദേവതമാരെ സ്തുതിച്ചു കാടുകേറുന്നത് തൊട്ട് വേട്ടമൃഗത്തെയും കൊണ്ട് തിരിച്ചുവരുന്നത് വരെയുള്ള പ്രവൃത്തികളെ അത് വർണ്ണിക്കുന്നു. കാടുകയറുമ്പോൾ ആദ്യം വനദേവതമാരെയും പിന്നെ മൃഗങ്ങളെയും അറിയിക്കുക എന്നതാണ് ധർമ്മം. വള്ളുവനാട്ടിൽ നായാട്ടുകുട്ടി എന്നൊരു മൂർത്തിതന്നെയുണ്ട്. വിളിച്ചനായാട്ട് എന്നും കുറിച്ച നായാട്ട് എന്നും രണ്ടുതരത്തിലാണ് നായാട്ടുകൾ ഉണ്ടായിരുന്നത്. കുന്നുകയറുമ്പോൾ ആദ്യം വനദേവതമാരെ പതിനെട്ടുതരം വായ്ത്താരികൾ ചൊല്ലി സ്തുതിക്കുന്നു. വായ്ത്താരികൾ കഴിഞ്ഞാൽ പിന്നെ നായാട്ടു തുടങ്ങുന്നു. പ്രധാനമായും പന്നിയെയാണ് നായാട്ടുക. അതിനെ വായ്പ്പിടിയൻ തോനെന്നു പറയുന്നു. കുന്തം, വാൾ എന്നിവകൊണ്ടുള്ള കുത്ത് മൃഗത്തിനേറ്റാലും കൊന്നാലും പ്രത്യേകം വായ്ത്താരി ചൊല്ലുന്നു. കുത്തുകൊണ്ട പന്നി ഓടി രക്ഷപ്പെടാൻ ശ്രമിച്ചാൽ പ്രത്യേകം വായ്ത്താരിയുണ്ട്. കുന്നിൻ വാതിലുകൾ എന്നാൽ ദിക്കുകൾ ആണ്. നായാട്ടിൽ അപകടം സാധാരണമാകുന്നു. അതിനാൽ അതിൽനിന്നും രക്ഷനേടേണ്ടതുണ്ട്. മലയുടെ പ്രത്യേകവശത്തു കൂടി കയറി വേണം നായാട്ടുനടത്താൻ. അപകടം ഒഴിവാക്കാനും മൃഗവേട്ട വിജയമാക്കാനും വേണ്ടിയാണിത്. പണ്ടുകാലത്ത് വേട്ടയിൽ പറയുന്ന മൃഗങ്ങളുടെ പേരുകളും ഗ്രന്ഥവരിയിൽ കാണാം. <li> മുയൽ = ഒലിച്ചെവിയൻ <li> കൂരൻ = ചെറുകുളമ്പൻ <li> മാൻ = വല്ലപ്പോത്ത് <li> ഉടുമ്പ് = മംകുഴിമാൻ വള്ളുവനാട്ടിലെയും നെടുങ്ങനാട്ടിലെയും പൂരങ്ങൾക്കും താലപ്പൊലികൾക്കും നായാട്ടു വിളിച്ചിരുന്ന കലാകാരന്മാർ അവതരിപ്പിച്ചിരുന്ന വായ്ത്താരിയും അനുബന്ധമായി കൊടുത്തിരിക്കുന്നു. "ചാത്തോ ഉം ഹും കൊരോ ഉം ഹും" എന്ന് തുടങ്ങി നായാട്ടിനു ആളെ വിളിച്ചുകൂട്ടുന്നതു തൊട്ടു വേട്ടകഴിഞ്ഞു മൃഗത്തെയുംകൊണ്ടു വരുന്നതുവരെയുള്ള ചടങ്ങുകൾ കുട്ടികൾക്കും സ്ത്രീകൾക്കും മുമ്പിൽ അവതരിപ്പിക്കുന്ന വിനോദമാണിത്. അടയ്ക്കാപുത്തൂർ ദേശത്തെ ചാമി ആശാനായിരുന്നു നായാട്ടുവിളിയുടെ നെടുങ്ങനാട്ടിലെ പ്രയോക്താവ്. കേരള ചരിത്രത്തിലും ഭാഷയിലും സാഹിത്യത്തിലും പ്രാധാന്യമുള്ള ഈ ഗ്രന്ഥം മധ്യകാല സമൂഹനിർമ്മിതിയെക്കുറിച്ചുള്ള ഒരു പ്രധാന  ഗവേഷണ വിഷയമാകുന്നു.
അവലംബം
വർഗ്ഗം:ഗ്രന്ഥവരികൾ വർഗ്ഗം:ഗ്രന്ഥങ്ങൾ
നാംചി
നാംചി (നേപ്പാളി : नाम्ची) അല്ലെങ്കിൽ നാംറ്റ്സെ ഇന്ത്യയിലെ സിക്കിം സംസ്ഥാനത്തെ തെക്കൻ സിക്കിം ജില്ലയുടെ ആസ്ഥാനമായ ഒരു പട്ടണമാണ്. നാംചി എന്ന സംജ്ഞയുടെ അർത്ഥം ആകാശം (Nam) അത്യുന്നതം (Chi) എന്നിങ്ങനെയാണ് സിക്കീമീസ് ഭാക്ഷയിൽ
ഭൂമിശാസ്ത്രം
നാംചി പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 27.17°N, 88.35°W ആണ്.
നാംചി പട്ടണത്തിൻറെ സമുദ്രനിരപ്പിൽ നിന്നുള്ള ഉയരം 1315 m ആകുന്നു. സംസ്ഥാന തലസ്ഥാനമായ ഗാങ്ടോക്കിൽ നിന്ന് 78 കിലോമീറ്റർ (48 മൈൽ) ദുരെയാണീ പട്ടണം. അതുപോലെ തന്നെ സിലിഗുരി പട്ടണത്തിൽ നിന്നും 100 കിലോമീറ്റർ (62 മൈൽ) ദൂരത്തിലാണീ പട്ടണം. നാംചി പട്ടണത്തിന് ഏറ്റവുമടുത്തുള്ള റെയിൽവേ, എയർപോർട്ട് സൌകര്യങ്ങൾ സിലിഗുരിയിലാണുള്ളത്. സിക്കിമിലേയും പശ്ചിമ ബംഗാളിലേയും മിക്ക പട്ടണങ്ങളുമായും നാംചി റോഡു മാർഗ്ഗം ബന്ധിക്കപ്പെട്ടിരിക്കുന്നു. ബസുകളും ജീപ്പുകളും പതിവായി ഗാംങ്ടോക്ക്, പെല്ലിങ്, ജോർത്താംഗ്, കാലിംപോങ്, സിലിഗുരി എന്നിവിടങ്ങളിൽ നിന്നും നാംചിയിലേയ്ക്ക് സർവ്വീസ് നടത്തുന്നു.
ജനസംഖ്യാപരമായ കണക്കുകൾ
(ഇന്ത്യൻ സെൻസസ്) നാംചി പട്ടണത്തിലെ ആകെ ജനസംഖ്യ 12194 ആണ്. ആകെ ജനസംഖ്യിൽ പുരുഷന്മാർ 52 ശതമാനവും സ്ത്രീകൾ 48 ശതമാനവുമാണ്. നാംചി പട്ടണത്തിലെ ജനങ്ങളുടെ സാക്ഷരത 78 ശതമാനമാണ. ഇത് ദേശീയ ശരാശരിയായ 59.5 ശതമാനത്തേക്കാൾ കൂടുതലാകുന്നു. പുരുഷൻമാരുടെ സാക്ഷരത 59.5 ശതമാനവും സ്ത്രീകളുടേത് 81 ശതമാനവുമാണ്. നാംചി പട്ടണത്തിലെ ജനസംഖ്യയിലെ 9 ശതമാനം പേർ 6 വയസിനു താഴെയുള്ളവരാണ്. പട്ടണത്തിലെ ജനങ്ങളിൽ ബഹുഭൂരിപക്ഷവും ബുദ്ധമതക്കാരോ ഹൈന്ദവ മതക്കാരോ ആണ്. ഇവിടെ പ്രധാനമായ സംസാരിക്കുന്ന ഭാക്ഷകൾ നേപ്പാളി, ഹിന്ദി, ഇംഗ്ലീഷ് എന്നിവയാണ്.
വിദ്യാഭ്യാസ സൌകര്യങ്ങൾ
ഏകദേശം അര ഡസനോളം പ്രൈവറ്റ് സ്കൂളുകൾ നാംചിയിൽ പ്രവർത്തിക്കുന്നു. ഈ സ്കൂളുകളിൽ ഉന്നത നിലവാരമുള്ള വിദ്യാഭ്യാസമാണു നൽകപ്പെടുന്നത്. മൌണ്ട് കാർമൽ സ്കൂൾ, നാംചി പബ്ലിക് സ്കൂൾ, ടെൻഡോങ് എഡ്യൂക്കേഷണൽ ഇൻസ്റ്റിറ്റ്യൂട്ട്, ന്യൂ ലൈറ്റ് അക്കാദമി, ബെഥേനി സ്കൂൾ എന്നിവയാണ് എടുത്തു പറയേണ്ട വിദ്യാഭ്യാസ സ്ഥാപനങ്ങളാണ്. ആൺകുട്ടികൾക്കും പെൺകുട്ടികൾക്കുമുള്ള ഗവൺമെൻറ് ഹൈയർ സെക്കൻററി സ്കൂൾ, മൾട്ടിമീഡിയ കമ്പ്യൂട്ടർ ഇൻസ്റ്റിറ്റ്യൂട്ട് എന്നിവ ഇതു കൂടാതെയുണ്ട്. പട്ടണത്തിൽ നിന്നും ഏതാനും കിലോമീറ്ററുകൾ അകലെ ഗവൺമെൻറ് കോളേജ് ഓഫ് ആർട്സ് ആൻറ് എഡ്യൂക്കേഷൻ സ്ഥിതി ചെയ്യുന്നു. ഇവിടുത്തെ ജനങ്ങൾ വിദ്യാഭ്യാസത്തിനു വളരെയധികം പ്രാധാന്യം കൽപിക്കുന്നു.
വിനോദസഞ്ചാരം
നാംചി ഒരു വിനോദസഞ്ചാര കേന്ദ്രവും അതുപോലെ തന്നെ ഒരു തീർത്ഥാടനകേന്ദ്രവുമാണ്. നാംചി മൊണാസ്റ്ററി, റലാങ് മൊണാസ്റ്ററി, ടെൻഡോങ് കുന്നുകൾ എന്നിവ ബുദ്ധമത തിർത്ഥാടന കേന്ദ്രങ്ങളാകുന്നു. ലോകത്തിലെ ഉയരമുള്ള പ്രതിമകളിൽ1 ഒന്നായ 118 അടി ഉയരമുള്ള ബുദ്ധസന്യാസി ഗുരു റിംപോച്ചെയുടെ പ്രതിമ നാംചി പട്ടണത്തിന് അഭിമുഖമായി സംദ്രൂപ്റ്റ്സെ മലയിൽ നിലകൊള്ളുന്നു. 2004 ഫെബ്രുവരിയിലാണ് ഈ പ്രതിമ പൂർത്തിയായത്. T It was completed in February 2004. It is also said that the Samdruptse hill is actually a സംദ്രൂപ്റ്റ്സെ മല നിഷ്‌ക്രിയമായ ഒരു അഗ്നിപർവ്വതമാണെന്ന് വിശ്വസിക്കപ്പെടുന്നു. ഐതിഹ്യങ്ങൾ പറയുന്നത് അഗ്നിപർവ്വതം നിഷ്ക്രിയമായിരിക്കുന്നത് ബുദ്ധസന്ന്യാസിമാർ മലമുകളിൽ പോയി പ്രാർത്ഥന നടത്തുന്നതു കൊണ്ടാണെന്നാണ്. പട്ടണത്തിൽ നിന്ന് ഏതാനും കിലോമീറ്ററുകൾ അകലെ ഒരു റോക്ക് ഗാർഡനും സ്ഥിതി ചെയ്യുന്നു. ലോകത്തിലെ മൂന്നാമത്തെ ഉയരം കൂടിയ കൊടുമുടിയായ കാഞ്ചൻജംഗയുടെ വ്യക്തമായ കാഴ്ച്ച ഇവിടെ നിന്നു കിട്ടുന്നു.
വിഷയാനുബന്ധം
വർഗ്ഗം:സിക്കിമിലെ പട്ടണങ്ങൾ
ഐബീരിയ എയർലൈൻസ്
സ്പെയിനിൻറെ പതാകവാഹക എയർലൈനാണ് 1927-ൽ സ്ഥാപിക്കപ്പെട്ട ഐബീരിയ എയർലൈൻസ്. മാഡ്രിഡ്‌ ആസ്ഥാനമായി പ്രവർത്തിക്കുന്ന എയർലൈനിൻറെ അന്താരാഷ്‌ട്ര സർവീസ് നെറ്റ്‌വർക്ക് പ്രവർത്തിക്കുന്നത് മാഡ്രിഡ്‌ - ബരജാസ് എയർപോർട്ടും, ബാർസിലോന എൽ പ്രാറ്റ് എയർപോർട്ടും പ്രധാന ബേസുകളായാണ്.
ഐബീരിയ, ഐബീരിയ റീജണൽ, ഐബീരിയ എക്സ്പ്രസ്സ്‌ എന്നിവ ഐബീരിയ ഗ്രൂപ്പിൻറെ ഭാഗമാണ്. യാത്രാ സർവീസുകളും ചരക്കു നീക്കങ്ങൾക്കും പുറമേ അനുബന്ധ സേവനങ്ങളായ എയർക്രാഫ്റ്റ് അറ്റകുറ്റപ്പണി, എയർപോർട്ട്‌ ഹാൻഡ്‌ലിംഗ്, ഐടി സിസ്റ്റംസ്, ഫ്ലൈറ്റിനു അകത്ത് കാറ്ററിംഗ് തുടങ്ങിയവയും ഐബീരിയ ഗ്രൂപ്പ് നടത്തുന്നു. 39 രാജ്യങ്ങളിലെ 109 ലക്ഷ്യസ്ഥാനങ്ങളിലേക്ക് ഐബീരിയ ഗ്രൂപ്പ് എയർലൈൻസ് പറക്കുന്നു, കൂടാതെ 90 ലക്ഷ്യസ്ഥാനങ്ങളിലേക്ക് മറ്റു എയർലൈൻസുമായുള്ള കോഡ്ഷെയർ ധാരണ പ്രകാരവും സർവീസ് നടത്തുന്നു.
ഇരു എയർലൈനുകളുടെയും ഷെയർ ഹോൾഡർമാർ 2010 നവംബർ 29-നു ഈ കരാറിനു അംഗീകാരം നൽകി. 2011 ജനുവരിയിൽ പുതുതായി ലയിച്ച കമ്പനിയുടെ പേര് ഇന്റർനാഷണൽ എയർലൈൻസ് ഗ്രൂപ്പ് (ഐഎജി) എന്നാണ്, അതേസമയം ഇരു എയർലൈനുകളും അവയുടെ പേരിൽ തന്നെയാണ് പ്രവർത്തിക്കുന്നത്.
പുറത്തേക്കുള്ള കണ്ണികൾ
വർഗ്ഗം:വിമാനസർവീസുകൾ
ബോൾട്ടൺ അനാലിസിസ്
വായിലെ മേൽ പല്ലുകളുടെയും കീഴ് പല്ലുകളുടെയും വലിപ്പങ്ങൾ തമ്മിലുള്ള പൊരുത്തക്കേട് നിർണ്ണയിക്കാൻ വെയ്ൻ എ ബോൾട്ടൺ വികസിപ്പിച്ചെടുത്ത ഒരു കണക്കുകൂട്ടലാണ് ബോൾട്ടൺ അനാലിസിസ്. ഈ വിശകലനം ഒപ്റ്റിമൽ ഇന്റർ ആർച്ച് ബന്ധം നിർണ്ണയിക്കാൻ സഹായിക്കുന്നു. ഈ വിശകലനം ഓരോ പല്ലിന്റെയും വീതി അളക്കുകയും രണ്ട് വിശകലനങ്ങളായി തിരിച്ചിരിക്കുകയും ചെയ്തിരിക്കുന്നു. ബോൾട്ടൺ 1950-ൽ സെന്റ് ലൂയിസ് ഡെന്റൽ സ്കൂളിലെ വാഷിംഗ്ടൺ യൂണിവേഴ്സിറ്റിയിൽ നിന്ന് ബിരുദം നേടി.
ചരിത്രം
1958-ൽ വെയ്നെ എ. ബോൾട്ടൺ ഈ കണക്കുകൂട്ടൽ ആദ്യമായി അവതരിപ്പിക്കുകയും പ്രസിദ്ധീകരിക്കുകയും ചെയ്തു. 1962-ൽ അദ്ദേഹം ഇതേക്കുറിച്ച് മറ്റൊരു പ്രബന്ധം പ്രസിദ്ധീകരിച്ചു, അത് ഓർത്തോഡോണ്ടിക്സിൽ ബോൾട്ടൺ അനാലിസിസ് ഉപയോഗിക്കുന്നതിന്റെ ക്ലിനിക്കൽ ആപ്ലിക്കേഷനുകളെക്കുറിച്ച് സംസാരിച്ചു.
ഓരോ പല്ലിന്റെയും വീതി അളക്കാൻ തിരഞ്ഞെടുക്കുന്ന ഉപകരണമാണ് ബോളി ഗേജ്. എന്നിരുന്നാലും, 1995-ൽ, ഷെൽഹാർട്ട് നും മറ്റും ബോൾട്ടൺ അനാലിസിസിന് ബോളി ഗേജിനു പകരമായി വെർനിയർ കാലിപ്പറും ഉപയോഗിക്കാമെന്ന് അവരുടെ പഠനത്തിൽ കാണിച്ചു. ഫോട്ടോകോപ്പികളിൽ നിന്നുള്ള അളവെടുപ്പ്, ട്രാവലിംഗ് മൈക്രോസ്കോപ്പ് എന്നിങ്ങനെ നിരവധി അന്വേഷണ മാതൃകകൾ വികസിപ്പിച്ചെടുത്തിട്ടുണ്ട്, എന്നാൽ പഠനങ്ങൾ വ്യത്യാസമുള്ള ഫലങ്ങളൊന്നും ഉണ്ടാക്കിയിട്ടില്ല.
അടുത്തിടെ, ഓർത്തോകാഡ് പോലുള്ള കമ്പനികളുടെ ഡിജിറ്റൽ കാലിപ്പറുകൾ പല്ലുകളുടെ മെസിയോഡിസ്റ്റൽ വീതി അളക്കാൻ ഉപയോഗിക്കുന്നുണ്ട്.
അനാലിസിസ് അഥവാ വിശകലനം
മൊത്തത്തിലുള്ള വിശകലനം എല്ലാ 12 (ആദ്യ അണപ്പല്ല് മുതൽ ആദ്യത്തെ അണപ്പല്ലു വരെ) കീഴ് താടിയിലുള്ള പല്ലുകളുടെ വീതിയുടെ ആകെത്തുക അളക്കുകയും അവയെ 12 മേൽത്താടിയിലെ പല്ലുകളുമായി താരതമ്യം ചെയ്യുകയും ചെയ്യുന്നു. മൊത്തത്തിലുള്ള അനുപാതം 91.3% ആണ്. ഇതിന്റെ ഒരു വിഭാഗം ''മുൻവശത്തെ വിശകലനം എന്നറിയപ്പെടൂന്നു. അത്'' മുൻവശത്തെ 6 കീഴ് പല്ലുകളുടെ വീതിയുടെ ആകെത്തുക അളക്കുകയും അവയെ മേൽ പല്ലുകളുമായി താരതമ്യം ചെയ്യുകയും ചെയ്യുന്നു. മുൻ വശത്തെ പല്ലുകളുടെ അനുപാതം 77.2% ആണെന്ന് കാണിച്ചിട്ടുണ്ട്. മൊത്തത്തിലുള്ള, അതായത് 12 പല്ലുകളുടെ അനുപാതം 91.3%-ൽ കൂടുതലാണ്. ഇതിൽ കൂടുതലാണ് എന്നു കാണുന്നു എങ്കിൽ കീഴ് പല്ലുകൾ അവയുടെ ശാരാശരി വീതിയേക്കാൽ വലുതാണെന്നാണ്. അനുപാതം 91.3% ൽ കുറവാണെങ്കിൽ, കീഴ് പല്ലുകൾ സാധാരണയേക്കാൾ ചെറുതാണ് എന്നുമാണ് അനുമാനിക്കേണ്ടത്. മുൻ പല്ലുകളുടെ വിശകലനവും ഇതേ തത്വം പിന്തുടരുന്നു. സാധാരണയിൽ നിന്ന് വ്യത്യസ്തമായ അനുപാതം ഉള്ളതിനെ ബോൾട്ടൺ ഡിസ്ക്രീപൻസി എന്ന് വിളിക്കുന്നു. 2-ൽ കൂടുതലുള്ള ഒരു സ്റ്റാൻഡേർഡ് ഡീവിയേഷൻ സ്റ്റാറ്റിസ്റ്റിക്കലായി ഉണ്ട്. ബോൾട്ടൺ ഡിസ്ക്രീപ്പൻസി കൂടുതലുള്ള പല്ലുകൾ ചികിത്സ ചെയ്താൽ പോലും ഒരിക്കലും സാധാരണ പല്ലുകളുടേതു പോലെ ആക്കാൻ സാധിക്കില്ല എന്നും ശരിയാക്കണമെങ്കിൽ പല്ലുകളുടെ വലിപ്പത്തിൽ വ്യത്യാസപ്പെടുത്തേണ്ടി വരും എന്നുമാണ് അർത്ഥമാക്കേണ്ടത്.
വുമൺ വിത് എ പേൾ നെക്ളേസ് ഇൻ എ ലോഗ്
അമേരിക്കൻ ആർട്ടിസ്റ്റ് മേരി കസാറ്റ് 1879-ൽ വരച്ച ഒരു ചിത്രമാണ് വുമൺ വിത് എ പേൾ നെക്ളേസ് ഇൻ എ ലോഗ് (അല്ലെങ്കിൽ ലിഡിയ ഇൻ എ ലോഗ് ). 1978-ൽ ഷാർലറ്റ് ഡോറൻസ് റൈറ്റിന്റെ ഇഷ്ടദാനപ്രകാരം ഫിലാഡൽഫിയ മ്യൂസിയം ഓഫ് ആർട്ട് പെയിന്റിംഗ് സ്വന്തമാക്കി. ഇത് വരച്ച രീതിയും പ്രകാശവും നിറവും മാറ്റുന്നതിന്റെ ചിത്രീകരണവും ഇംപ്രഷനിസത്തെ സ്വാധീനിച്ചു. ഈ പെയിന്റിംഗ് ആധുനിക സ്ത്രീയുടെ ഒരു കാഴ്ചപ്പാട് നൽകുന്നു. ഇത് ഡെഗാസിന്റെ ശൈലിക്ക് സമാനമാണ്.
വിവരണം
ക്യാൻവാസ് പെയിന്റിംഗിലെ ഈ ചിത്രം 32 x 23 1/2 ഇഞ്ച് (81.3 x 59.7 സെ.മീ) വലിപ്പമുണ്ട്. പാരീസ് ഓപറ ഹൗസിന്റെ ബാൽക്കണിയിൽ ഒരു വലിയ ചുവന്ന കസേരയിൽ ഇരിക്കുന്ന ഒരു സ്ത്രീയെ ചിത്രീകരിച്ചിരിക്കുന്നു. സ്ത്രീ ഒരു വലിയ കണ്ണാടിക്ക് മുന്നിൽ ഇരിക്കുന്നു. അതിൽ സ്ത്രീക്ക് പ്രവൃത്തിപരിചയമുള്ള നാടക രംഗത്തെ പ്രതിഫലിപ്പിക്കുന്നു. അത് സ്ത്രീക്ക് ഉള്ള കാഴ്ചപ്പാടും നൽകുന്നു. ഡെഗാസിലെന്നപോലെ, "കൃത്രിമ വെളിച്ചം നൽകി വിഷയാസക്തി വർദ്ധിപ്പിക്കുന്നതിൽ" കസാറ്റ് വളരെ ശ്രദ്ധിച്ചു. ഈ സ്ത്രീ കാഴ്ചകൾ ആസ്വദിച്ച് ഇരിക്കുകയാണ്. നഗരത്തിലെ രാത്രി ജീവിതം മിക്ക ഇംപ്രഷനിസ്റ്റുകളെപ്പോലെ ജനങ്ങൾ ശ്രദ്ധിക്കുന്നത് അവളെ ആകർഷിച്ചു. ഒരു തിയേറ്ററിൽ പോകാനാണെന്ന് പ്രതീക്ഷിച്ചതുപോലെ, പീച്ച് നിറമുള്ള വസ്ത്രധാരണം, മേക്കപ്പ്, മുത്തുകൾ, കയ്യുറകൾ, എന്നിവയോടുകൂടി മുടി പുറകിൽ പിൻ ചെയ്തുകൊണ്ട് അവൾ വസ്ത്രം ധരിച്ചിരിക്കുന്നു. അവൾ ഒരു ഫാൻ പിടിച്ചിരിക്കുന്നു, വസ്ത്രത്തിന്റെ നെഞ്ചോടു ചേർന്ന് ഒരു പുഷ്പം തിരുകിവച്ചിരിരിക്കുന്നു. അവൾ എന്താണ് കാണുന്നത് എന്ന് അന്ധാളിപ്പോടെ നോക്കുന്നു. ഇംപ്രഷനിസ്റ്റ് പെയിന്റിംഗുകളുടെ പെട്ടെന്നുള്ള ചിത്രരചനാ ശൈലി ഇവിടെ കാണാൻ കഴിയും, കാരണം കസാറ്റ് അതിൽ നിന്ന് വളരെയധികം പ്രചോദനം ഉൾക്കൊണ്ടിരുന്നു വർ‌ണ്ണത്തിന്റെ ലളിതമായ ബ്രഷ് മാർ‌ക്കുകളിൽ‌ ആളുകൾ‌ കൊത്തിയെടുത്തതിനാൽ‌ പശ്ചാത്തലം വളരെ ആംഗ്യവും അയഞ്ഞതുമാണ്. കണ്ണാടിയിലെ പ്രതിഫലനത്തിൽ വിശാലമായ ചാൻഡിലിയറും കാണിച്ചിരിക്കുന്നു. പെയിന്റിംഗിന്റെ സമൃദ്ധമായ നിറങ്ങൾ കാഴ്ചക്കാരനെ ആകർഷിക്കുന്നു, ആഴത്തിലുള്ള നിഴലുകൾ പ്രകാശ സ്രോതസിന്റെ തെളിച്ചത്തിന് വിപരീതമായി സൃഷ്ടിക്കുന്നു. വസ്ത്രധാരണത്തിനുള്ളിലെ ബ്രഷ് സ്ട്രോക്കുകൾ അതിന് ഒരു ടെക്സ്ചറും ഒരു സജീവതയും നൽകുന്നു. കാഴ്ചക്കാരന് നൽകിയിരിക്കുന്ന കാഴ്ച, പെയിന്റിംഗുമായി ഒരു അടുപ്പം നൽകുന്നു. കാഴ്ചക്കാരൻ സ്ത്രീയോടൊപ്പം അവളുടെ സായാഹ്നം ആസ്വദിക്കുമ്പോൾ അവിടെയുണ്ടെന്ന് തോന്നുന്നു.
ഈ പെയിന്റിംഗ് ആധുനിക സ്ത്രീയെ കാണിക്കുന്നു. ഈ ഭാഗം കാഴ്ചക്കാരനെക്കാൾ സ്ത്രീയെക്കുറിച്ചാണ്. അവൾ സ്വയം ആസ്വദിക്കുന്നതായി കാണിക്കുന്നു. പ്രലോഭിപ്പിക്കുന്നതോ നഗ്നയോ അല്ല. പാരീസിലെ ഒരു ശരാശരി രാത്രിയെ ചിത്രീകരിക്കുകയും പുരുഷ കലാകാരന്മാർ സൂക്ഷ്‌മനിരീക്ഷണം ചെയ്യാത്ത വിധത്തിൽ സ്ത്രീകളെ മനുഷ്യവൽക്കരിക്കുകയും ചെയ്യുന്നു. ഒരു ചിത്രകാരി എന്ന നിലയിൽ അവർക്ക് ദൈനംദിന ജീവിതത്തിലെയും ഗാർഹിക ക്രമീകരണങ്ങളിലെയും പാർട്ടികളിലെയും രംഗങ്ങൾ പുനർനിർമ്മിക്കാൻ കഴിഞ്ഞു, അത് അവർ വരച്ച സ്ത്രീകൾക്ക് ചുറ്റും അതിശയകരമായ ഒരു അന്തരീക്ഷം സൃഷ്ടിക്കാൻ സഹായിച്ചു.
ഇംപ്രഷനിസ്റ്റ് പെയിന്റിംഗുകളെ സൂചിപ്പിക്കുന്ന ദ്രുത ബ്രഷ് സ്ട്രോക്കുകൾക്ക് പുറമേ, ഡെസാസിന്റെ പല പെയിന്റിംഗുകളിലും സാധാരണമായിരുന്ന ടിപ്പ്ഡ് വീക്ഷണകോണും കസാറ്റ് നടപ്പാക്കി. പെയിന്റിംഗിൽ അവർ ആ രംഗത്തുണ്ടെങ്കിൽ അവർ എവിടെ നിൽക്കുമെന്ന് കാഴ്ചക്കാർക്ക് ഒരിക്കലും മനസിലാക്കാൻ കഴിയാത്തവിധം ഇത് കാരണമായി.
ചിത്രകാരനെക്കുറിച്ച്
thumb|left|200px ഒരു അമേരിക്കൻ ചിത്രകാരിയായിരുന്നു മേരി സ്റ്റീവൻസൺ കസ്സാറ്റ്. സ്ത്രീകളുടെ സാമൂഹികവും സ്വകാര്യവുമായ ജീവിതങ്ങളുടെ ചിത്രങ്ങളാണ് കൂടുതലായും സൃഷ്ടിച്ചത്. കൗമാരക്കാരുടെയും കുട്ടികളുടെയും ഇടയിലുള്ള ബന്ധങ്ങൾക്ക് അവർ പ്രത്യേക ഊന്നൽ നൽകി. 1868-ൽ ഫ്രഞ്ച് ഗവൺമെൻറ് നടത്തുന്ന ഒരു വാർഷിക പ്രദർശനമേളയായ പാരീസ് സലോണിൽ മേരി വരച്ച പോർട്രെയ്റ്റുകൾ പ്രദർശനത്തിനായി തിരഞ്ഞെടുക്കപ്പെട്ടു. സ്വന്തം പിതാവ് തന്നെ തള്ളിപ്പറഞ്ഞതോർത്ത്, മേരി സ്റ്റീവൻസൻ എന്ന പേരിലാണ് അവർ പെയിന്റിംഗ് സമർപ്പിച്ചത്. ഈ ചിത്രപ്രദർശനത്തോടെ മേരി കസാറ്റ് വളരെയധികം ശ്രദ്ധ നേടി. 1870-ൽ ഫ്രാങ്കോ-പ്രഷ്യൻ യുദ്ധം പൊട്ടിപ്പുറപ്പെട്ട ഉടൻ, മേരി കസ്സാറ്റ് അമേരിക്കയിൽ തന്റെ മാതാപിതാക്കളുടെയടുത്ത് മടങ്ങിയെത്തി. വിദേശത്ത് താമസിക്കുന്നതിനിടയിൽ തനിക്കുണ്ടായിരുന്ന കലാപരമായ സ്വാതന്ത്ര്യം ഫിലഡെൽഫിയയിൽ ലഭിച്ചില്ല. ചിത്രരചനക്കാവശ്യമായ സാധനങ്ങൾ കണ്ടെത്തുന്നതിൽ അവൾക്ക് ബുദ്ധിമുട്ട് നേരിടേണ്ടി വന്നു. പിതാവ് കലയുമായി ബന്ധപ്പെട്ട യാതൊരു സഹായവും നൽകാൻ വിസമ്മതിച്ചു. സാമ്പത്തികകാരണങ്ങളാൽ തന്റെ ചില ചിത്രങ്ങൾ ന്യൂയോർക്കിൽ വിൽക്കാൻ അവർ ശ്രമിച്ചുവെങ്കിലും നടന്നില്ല. 1871-ൽ ചിക്കാഗോയിൽ ഒരു ഡീലറുടെ സഹായത്തോടെ വീണ്ടും വിൽക്കാൻ ശ്രമിച്ചപ്പോൾ ആ പെയിന്റിംഗുകൾ തീപ്പിടുത്തത്തിൽ നശിച്ചു.
അവലംബം
വർഗ്ഗം:സ്ത്രീകളുടെ ചിത്രങ്ങൾ
മൈസൂർ മല്ലിഗെ സ്കാൻഡൽ
2001-ൽ പ്രചരിക്കപ്പെട്ട കുപ്രസിദ്ധമായ ഒരു ലൈംഗിക വീഡിയോയെയാണ് മൈസൂർ മല്ലിഗെ എന്നറിയപ്പെടുന്നത്. ഇതിൽ കാണിച്ചിരുന്ന യുവതിയും യുവാവും അവരുടെ സ്വകാര്യ നിമിഷങ്ങളിൽ സ്വയം റെക്കോർഡു ചെയ്ത ഒരു വീഡിയോ യുവാവിന്റെ സുഹൃത്തുവഴി പുറത്താകുകയും വളരെ പെട്ടെന്ന് പ്രചരിക്കപ്പെടുകയുമായിരുന്നു. അവർ രണ്ടുപേരും എഞ്ജിനീയറിങ് കോളേജിൽ സഹപാഠികളായിരുന്നു. മല്ലിഗെ എന്നത് കന്നഡ ഭാഷയിൽ മുല്ലപ്പൂവിനെ കുറിക്കുന്നതാണ്, മൈസൂർ മല്ലിഗെ എന്ന പേര് മൈസൂറിലെ ഒരുജാതി മുല്ലയെത്തന്നെയും ദ്വയാർത്ഥത്തിൽ പരാമർശിക്കപ്പെടുന്നതായിരുന്നു.
ചരിത്രം
യുവജോഡികൾ ഈ വീഡിയോ അവരുടെ ലൈഗിക ബന്ധം സ്വയം തന്നെ ചിത്രീകരിച്ചതായിരുന്നു. ഇത് ടേപ്പിൽ നിന്നും സീഡീ ആക്കാൻ വേണ്ടി കൊടുത്തപ്പോഴാണ് ഇത് പുറത്തായത്. പിന്നീട് യുവാവിന്റെ ഒരു സുഹൃത്തിന്റെ കൈയ്യിൽ ഈ വീഡിയോ കിട്ടുകയും അയാൾ ഇതിനെ ഒരു ഇന്റർനെറ്റ് മെസ്സേജ് ബോർഡിൽ "മൈസൂർ മല്ലിഗെ" എന്ന പേരിൽ പോസ്റ്റു ചെയ്യുകയുമായിരുന്നു. ഈ വീഡിയോ വൈറലായി പ്രചരിക്കപ്പെട്ടു തുടങ്ങിയപ്പോൾ പോലീസന്വേഷണത്തിൽ ഇത് പോസ്റ്റ് ചെയ്ത യുവാവിനെ കണ്ടെത്തുകയും ഇരയായ യുവതിയുടെ ബന്ധുക്കൾ അയാളെ മർദ്ദിക്കുകയും ഉണ്ടായി. ഈ വീഡിയോ സീഡീകളിലൂടെ പ്രചരിക്കപ്പെട്ടപ്പോൾ യുവതിയും യുവാവും അമേരിക്കൻ ഐക്യനാടുകളിലേക്ക് രക്ഷപെട്ടതായും വിശ്വസിക്കപ്പെടുന്നു. എന്നാൽ ഇവർ പിന്നീട് വേർപിരിഞ്ഞു എന്നും കിംവദന്തികൾ പരന്നിട്ടുണ്ട്.
മാധ്യമങ്ങളിൽ
ഈ വീഡിയോക്ക് വളരെയധികം പ്രചാരം ലഭിച്ചിരുന്നു. പിന്നീട് സൈബർ നിയമങ്ങൾ, പോർണോഗ്രഫി, എക്സിബിഷനിസം, വൊയേറിസം എന്നിവയെപ്പറ്റിയുള്ള വിദഗ്ദ്ധ ചർച്ചകളിലെ ഒരു പഠനോപകരണമായി ഈ കേസ് ഉപയോഗിക്കപ്പെട്ടിരുന്നു. ഭർത് മൂർത്തി എന്ന ഒരു സംവിധായകൻ, ഈ വീഡിയോ കാണുന്ന വിവിധ ആൾക്കാരുടെ പ്രതികരണം ഒരു ഡോക്യുമെന്ററിയായി നിർമ്മിച്ചിരുന്നു. ആ ഡോക്യുമെന്ററിയുടെ പേര് "ജാസ്മിൻ ഓഫ് മൈസൂർ" (മൈസൂറിലെ മുല്ലപ്പൂവ്) എന്നായിരുന്നു. and was released in 2007. Since then, this incident has acquired a cult status.
അനുയോജ്യമായ IUPAC നാമം
IUPAC നാമകരണസമ്പ്രദായപ്രകാരമുള്ള രാസനാമകരണത്തിൽ മറ്റു സാധ്യതയുള്ള പേരുകൾക്കുപരി ഒരു രാസപദാർത്ഥത്തിനു നൽകുന്ന സവിശേഷമായ പേരാണ് അനുയോജ്യമായ IUPAC നാമം (preferred IUPAC name (PIN). ഒരു പദാർത്ഥത്തിനു വ്യത്യസ്തമായ പേരുകൾ നൽകാൻ സാധ്യതകൾ ഉള്ളപ്പോൾ പല പേരുകളിൽ നിന്നും ഒരെണ്ണത്തെ തെരഞ്ഞെടുക്കുന്നതിന് ഉള്ള നിബന്ധനകൾ പാലിച്ചുകൊണ്ടായിരിക്കും  ഇങ്ങനെ പേരുനൽകുന്നത്. നിയമ, കാര്യനിർവ്വഹണകാര്യങ്ങൾക്ക് ഉപയോഗിക്കാനാണ് ഈ രീതി ഉപയോഗിക്കുന്നത്.
കുറിപ്പുകളും അവലംബങ്ങളും
വർഗ്ഗം:രസതന്ത്രനാമകരണം